هاتووچۆی سلێمانی هۆشداریی دەداتە شۆفێران - تۆڕی میدیایی خەڵک\nوێنەی ئەرشیف، بەفر بارین لە سلێمانی\nبەڕێوەبەرایەتی هاتووچۆی سلێمانی ڕایدەگەیەنێت، ئەگەری بەستنی شەقام و ڕێگە‌وبانەكان هەیە بەتایبەت ناوچە شاخاوییەكانی وەك (ئەزمەڕ‌و گۆیژە)، داواش لە شۆفێران دەكات سەردانی ئەو شوێنانە نەكەن.\nبەپێی ئاگادارییەك كە لەلایەن بەڕێوەبەرایەتی هاتووچۆی پارێزگەی سلێمانییەوە بڵاوكرایەوە” شۆفیران ئاگادار دەكرێنەوە، بەهۆی دابەزینی پلەكانی گەرماوە لەسەعاتەكانی داهاتوودا ئەگەری بەستنی شەقام و ڕێگە‌وبانەكان هەیە بەتایبەت ناوچە شاخاوییەكانی وەك (ئەزمەڕ‌و گۆیژە)”.\nهاتووچۆی سلیمانی لە ئاگادارییەكەیدا، داوا لەشۆفێران دەكات “سەردانی ئەو شوێنانە نەكەن، بەتایبەت لەكاتەكانی درەنگانی شەودا، تا تووشی هیچ ڕوداوێكی نەخوازراو نەبن”.\nخەڵك- سەرۆكی یەكێتی مامۆستایانی كوردستان ڕایدەگەیەنێت، مانگی داهاتوو بەبێ لێبڕین مووچەی فەرمانبەران دابەش دەكرێت. (زیاتر…)\nدەستەی دەروازە سنورییەكانی عێراق بڕیارێك لە دژی هەرێم دەردەكات\nخەڵك- دەستەی دەروازە سنوورییەكانی عێراق ڕایدەگەیەنێت، دەروازە سنوورییەكانی هەرێمی كوردستان وەك دەروازەیەك بۆ ترانزێت پشتیان پێ نابەسترێت. (زیاتر…)


ماڵپەری فیردەوس | ئایا دروستە موسلمان کرێکار بێت بۆ دروست کردنی کەنیسە یان کار بکات لە کەنیسە ؟\nسەردێری پرسیار: ئایا دروستە موسلمان کرێکار بێت بۆ دروست کردنی کەنیسە یان کار بکات لە کەنیسە ؟\nبەرواری دانان :2018-12-17 کۆدی پرسیار:912\nپرسیار // ئایا دروستە موسلمان کرێکار بێت بۆ دروست کردنی کەنیسە یان کار بکات لە کەنیسە ؟\nوەڵام // گومانی تێدانییە کار کردن لە کەنیسە دروست نییە ، چونکە شوێنکە شەریک بۆ خوای گەورە تێیدا بڕیار دەدرێ ، وە خاچ بەگەورە دادەنرێت ، کار کردنی موسلمان لەم شوێنە بە یارمەتیدان حساب دەکرێ لەسەر گەورەترین تاوان ، چۆن دەکرێ موسلمان بەژدار بێت لە دروست کردنی کەنیسە ، یان پاسەوانی کردنی کەنیسە ، یان پاککردنەوەی کەنیسە یان ھەر کارێکی تر خزمەتی کەنیسە بکات ، کە کارکردنەکە بۆ ناحەق و شیرک دەگەڕێتەوە پەنا بەخوا .\nابن تیمییە ڕەحمەتی خوای لێ بێت دەفەرمووێت : (( مەزھەبی ئیمام ئەحمەد سەبارەت بە کرێی ناقوس و شتی تری وەک ناقوس ، الآمدی دەڵێت : دروست نییە ، یەک ڕیوایەتی ھەیە ، چونکە ئەو سوودەی گرێبەستی لەسەر کراوە و لەسەری ڕێک کەوتوون حەڕامە ، ھەروەھا کرێ بۆ دروست کردنی کەنیسە یان بیعة يان صومعة ، .... )) " اقتضاء الصراط المستقيم " ج٢ لاپەڕە ٤١\nصالح الفوزان خوا بیپارێزێت دەفەرمووێت : (( دروست نییە بۆ موسلمان کار بکات لە شوێنی شیرک و عیبادەتی بێجگە لەخوا تێیدا بکرێت وەک کەنیسە و شوێنی تری وەک کەنیسە ، چونکە کار کردن لەم شوێنانە دان پێدانانە بە ناحەق ، وە یارمەتی دانە بۆیان ، وە کار کردنەکەی حەڕامە ، نابێت موسلمان ئەم کارە بکات ، وەرگرتنی ئەو پاداشتەی بەرامبەر ئەو کردەوەیە حەڕامە ، لەسەریەتی تەوبە بکات و بگەڕێتەوە بۆ لای خوای گەورە .\nئەگەر ئەو مالە ببەخشێت ئەوەی بەدەستی ھێناوە باشترە بۆی ، وە بەخشینەکە بەڵگەیە بۆ دروستی پەشیمان بوون و تەوبەکەی .\nدروست نییە بۆ موسلمان یارمەتیدەری ناحەق بێت ، وە نابێت بەکرێ گیراو بێت لە شوێنی شیرک و پەیکەر پەرستی ، وەک کەنیسە و شوێنی تری کردەوەی کافر و موشریکەکان ، چونکە بەمە دەبێتە یارمەتیدەر بۆیان لەسەر ناحەق ، وە دان پێدانانە بە خراپە ، وە پیشەکەی حەڕامە پەنا بەخوا . )) "مجموع فتاوى الشيخ صالح الفوزان" (2/720) .


📝 ئاماری گشتیی پەنابەرانی عێراق بەڵگەنامەکان\n📅 کاتی تۆمارکردن Jun 20 2018 10:00PM\n20-06-2018 [ زۆرتر... 👁] ✖ ✖ 1 0 ✔ 99% ✍ هـ.ب. 20-6-2018 22:00:52\n📝 ئیجلال قەوامی: بۆ ویژدانە نەنووستووەکان بەڵگەنامەکان\n📅 کاتی تۆمارکردن Jun 20 2018 1:54PM\nبۆ ویژدانە نەنووستووەکان هەروەک دەزانن، مافی ژیان [ زۆرتر... 👁] ✖ ✖ ✖ 0 0 ✔ 93% ✍ هـ.ب. 20-6-2018 13:54:01\n📝 ئەنجومەنی عەرەبی لە کەرکوک: دژی گەڕانەوەی پێشمەرگە و ئاسایشین بەڵگەنامەکان\n📅 کاتی تۆمارکردن Jun 21 2018 9:29AM\n20-06-2018 [ زۆرتر... 👁] ✖ ✖ 1 0 ✔ 99% ✍ هـ.ب. 21-6-2018 9:29:59\n📝 ئەو ئامێری بیرهەڵکەندنانەی نایاساین و تا ئێستا دەستیان بەسەردا نەگیراوە، دەبێت لە سنوروی پارێزگای سلێمانی لە 20ی حوزەیرانی تا 1ی تەمموزی 2018 ببرێنە دەرەوەی هەرێمی کوردستان بەڵگەنامەکان\n📅 کاتی تۆمارکردن Jun 21 2018 8:21PM\n20-06-2018 [ زۆرتر... 👁] ✖ ✖ 0 0 ✔ 91% ✍ هـ.ب. 21-6-2018 20:21:33\n📊 بۆ کردنەوەی ڕێگای کەرکوک- هەولێر بڕی 714 ملیۆن دینار پێویستە ئامار و راپرسی\n📅 کاتی تۆمارکردن Jun 20 2018 3:25PM\n👁 ئەم بابەتە 2,441 جار بینراوە\nبەهۆی ڕووخانی پردی پردێ-ەوە، تا ئێستا ڕێگای سەرەکی [ زۆرتر... 👁] ✖ ✖ 0 0 ✔ 99% ✍ هـ.ب. 20-6-2018 15:25:18\n📊 حکومەتی هەرێم تێچووی ساڵانەی ئاوارە و پەنابەرانی هەرێم ئاشکرادەکات ئامار و راپرسی\n📅 کاتی تۆمارکردن Jun 20 2018 2:24PM\nحکومەتی هەرێمی کوردستان ئاشکرایدەکات، پەنابەر و ئا [ زۆرتر... 👁] ✖ ✖ ✖ 0 0 ✔ 89% ✍ هـ.ب. 20-6-2018 14:24:48\n📝 رونکردنەوەیەک لە بەرێوەبەرایەتی گشتی بەرەنگاربوونەوەی توندوتیژی دژ بە ئافرەتان لە وەزارەتی ناوخۆ بەڵگەنامەکان\n📅 کاتی تۆمارکردن Jun 20 2018 4:30PM\nلەرێکەوتی 11/6/2018 کەیسی ئافرەتێکی بەرێز بەناوی پ [ زۆرتر... 👁] ✖ ✖ ✖ 0 0 ✔ 95% ✍ هـ.ب. 20-6-2018 16:30:15\n📊 ژمارا ئێزدییان ل ئەلمانیا ژ 100 هزاران دەر‌بازبوویە ئامار و راپرسی\n📅 کاتی تۆمارکردن Jun 20 2018 8:53AM\nبەرپرسێ رەوتێ پێشەڕۆژا ئێزدییان راگەهاند، ژمارا ئێ [ زۆرتر... 👁] ✖ ✖ ✖ 0 0 ✔ 93% ✍ هـ.ب. 20-6-2018 8:53:58\n📊 سلێمانی: لەسەدا 75ی کۆمپانیاکانی بەڵێندەران مایەپووچبوون ئامار و راپرسی\n📅 کاتی تۆمارکردن Jun 20 2018 3:07PM\nدواڕۆژ، زریان محەمەد خەرجنەکردنی پارە لەلایەن حکو [ زۆرتر... 👁] ✖ ✖ ✖ 0 0 ✔ 93% ✍ هـ.ب. 20-6-2018 15:07:54\n📊 لە ماوەی کەمتر لە یەک هەفتەدا چوار کەس لە ڕوبارەکانی سنوری دەڤەری سۆران خنکاون ئامار و راپرسی\n📅 کاتی تۆمارکردن Jun 20 2018 11:04AM\nدواڕۆژ، ئاکۆ حەمەد رابی لە ماوەی کەمتر لە یەک هە [ زۆرتر... 👁] ✖ ✖ ✖ 0 0 ✔ 91% ✍ هـ.ب. 20-6-2018 11:04:41


مه‌ولود چاوشئۆغڵۆ:ئه‌مه‌ريكا ئه‌و چه‌كانه‌ى پێشتر دابوويه ده‌ست (هه‌سه‌ده) لێيان وه‌رده‌گرێته‌وه – دەنگی کورد\nماڵەوە/هەواڵ/جیهان/مه‌ولود چاوشئۆغڵۆ:ئه‌مه‌ريكا ئه‌و چه‌كانه‌ى پێشتر دابوويه ده‌ست (هه‌سه‌ده) لێيان وه‌رده‌گرێته‌وه\nمه‌ولود چاوشئۆغڵۆ:ئه‌مه‌ريكا ئه‌و چه‌كانه‌ى پێشتر دابوويه ده‌ست (هه‌سه‌ده) لێيان وه‌رده‌گرێته‌وه\nوه‌زيرى ده‌ره‌وه‌ى توركيا، (مه‌ولود چاوشئۆغڵۆ) رايگه‌ياند، ئه‌مه‌ريكا ئه‌و چه‌كانه‌ى پێشتر دابوويه ده‌ست يه‌كينه‌كانى پاراستنى گه‌ل(يه‌په‌گه) و هێزه‌كانى سوورياى ديموكرات(هه‌سه‌ده) لێيان وه‌رده‌گرێته‌وه.\nوه‌زيره توركييه‌كه گوتيشى: "كاتێك ئه‌و چه‌كداره كوردانه له منبج ده‌ركران، چه‌كه‌كانيشيان لێ وه‌رده‌گيرێته‌وه. ئينجا ئێمه و ئه‌مه‌ريكا، خه‌ريكى سه‌قامگيرى ئاسايشى ناوچه‌كه ده‌بين".\nهه‌روه‌ها گوتى: "هێزه توركى و ئه‌مه‌ريكييه‌كان پارێزگارى له ئاسايشى شاره‌كه ده‌كه‌ن، تا ئه‌و كاته‌ى هێزى نوێى ئه‌منى درووست ده‌كرێت".\nوه‌زيرى ده‌ره‌وه‌ى توركيا ئه‌وه‌شى گوت: "به گوێره‌ى ئه‌و رێككه‌وتن و له‌يه‌ك تێگه‌يشتنه‌ى له نێوان ئه‌نقه‌ره و واشنتن هاتووه‌ته ئاراوه، ئه‌گه‌رى ئه‌وه هه‌يه له زۆربه‌ى ناوچه‌كانى سووريا، چه‌كداره تيرۆريسته‌كانى يه‌په‌گه و هه‌سه‌ده چه‌ك بكرێن".\nدوێنێ وه‌زيرى به‌رگرى توركيا، (نوره‌دين جانيكلى) رايگه‌ياندبوو، هێزێكى هاوبه‌شى ئه‌مه‌ريكى و توركى كار بۆ ده‌ركردنى يه‌كينه كورده‌كان له (منبج) ده‌كه‌ن، وه‌ك سه‌ره‌تايه‌ك بۆ جێبه‌جێكردنى رێككه‌وتنى نه‌خشه رێگه‌ى نێوان ئه‌مه‌ريكا و توركيا.\nرۆژى (4ى حوزه‌يران/ يۆنيۆى 2018)، وه‌زيرانى ده‌ره‌وه‌ى توركيا و ئه‌مه‌ريكا له واشنتن رێككه‌وتنى نه‌خشه رێگه‌ى تايبه‌ت به سووريايان واژوو كرد و به گوێره‌ى رێككه‌وتنه‌كه، ئه‌مه‌ريكا پشتى له هێزه كوردييه‌كان كرد، كه له ماوه‌ى چوار ساڵى رابردوو به كاريگه‌رترين هێزى هاوپه‌يمان له دژى داعش وه‌سفيى ده‌كردن.


21/04/2019 11:15:00 ص\nله‌میانی سه‌ردانه‌كه‌یاندا بۆ به‌غدا به‌مه‌به‌ستی به‌شداریكردن له لوتکەی بەغدا بۆ سەرۆک پەرلەمانەکانی وڵاتانی دراوسێی عێراق، رۆژی شه‌مه 20ى نیسانی 2019، شاندی پەرلەمانی کوردستان به‌سه‌رۆكایه‌تیی مونا نه‌بى قه‌هوه‌چی، سكرتێری په‌رله‌مانى كوردستان و یاوەریی د.رێبوار بابكه‌یی، سه‌رۆكی لیژنەی پەیوەندییەكان و رەوەندی كوردستانی له په‌رله‌مانی كوردستان و ژمارەیەك لە ئەندامانی لیژنه‌ی ناوبراو و نوێنەری پێكهاتەی كلدان سریان ئاشوور، سەردانی محه‌مه‌د حه‌لبوسی، سەرۆکی ئەنجوومەنی نوێنەرانی عێراقی فیدراڵیان كرد.\nله دیدارێكدا سه‌رۆكی ئه‌نجوومه‌نی نوێنه‌رانی عێراق، خۆشحاڵیی خۆی بەئامادەبوونی شاندی پەرلەمانی کوردستان لە لوتکەی بەغدا بۆ سەرۆک پەرلەمانەکانی وڵاتانی دراوسێی عێراق دەربری.\nلای خۆیه‌وه سكرتێری په‌رله‌مانى كوردستان سوپاسگوزاریی پەرلەمانی کوردستانمى گەیانده سه‌رۆكی ئه‌نجوومه‌نی نوێنه‌رانی عێراق بۆ ئەو بانگھێشتنامەیە و پێى راگەیاند: "بەشداریی پەرلەمانی کوردستان گرنگی و بایەخی خۆی ھەیە و دەمانەوێت پەیوەندی و ھەماھەنگیی نێوان پەرلەمانی کوردستان و ئەنجوومەنی نوێنەرانی عێراق بەرەو باشتر بچێت و پێکەوە لەسەر ئاستی لیژنە پەیوەندیدارەکان ھەماھەنگ بین".\nڕۆژی یەکشەممەش 21ى نیسانی 2019، شاندی پەرلەمانی کوردستان، سه‌ردانی ئەنجوومەنی نوێنەرانی عێراق-یان کردو لەلایەن د.بەشیر خه‌لیل حه‌داد، جێگری دووەمی سەرۆکی ئەنجوومەنى نوێنه‌رانی عێراق پێشوازییان لێکرا.\nله دیدارێكدا د.بەشیر خه‌لیل حه‌داد، خۆشحاڵیی خۆیى به‌ئامادەبوونی شاندی پەرلەمان لەبەغدا دەربری و ته‌ئكیدی له‌سه‌ر پێویستیی ئه‌مجۆره سه‌ردان و په‌یوه‌ندییانه كرده‌وه.\nلای خۆیه‌وه سکرتێری پەرلەمانى كوردستان، سوپاس و پێزانینیى پەرلەمانی کوردستانی پێڕاگەیاند و ستایشی جێگرى دووەمی سەرۆکی ئەنجوومەنى نوێنه‌رانی عێراقى كرد بۆ ئەو ھەموو ھەوڵ و ماندووبوونەی كه ئه‌نجامیانداوه بۆ بەشداریکردنی شاندی پەرلەمانى كوردستان لە لوتکەی بەغدا.\nهه‌ر له دیداره‌كه‌دا باس لەپێویستی و گرنگیی بوونی پەیوەندی لەنێوان پەرلەمانی کوردستان و ئەنجوومەنی نوێنەرانى عێراق كرا و جه‌خت له‌سه‌ر پێویستیی بوونی ھەماھەنگی و ھاریکاری لەنێوان لیژنە پەیوەندیدارەکانی ھەردوولا كرایه‌وه.\nهه‌رهه‌مان رۆژ، شاندی پەرلەمانی کوردستان لەگەڵ هه‌ر یه‌ك له شاندی پەرلەمانی وڵاتی ئەردەن و شاندی پەرلەمانی وڵاتی ئێران كۆبۆوه و هه‌ردوو شاندى ناوبراو خۆشخاڵیی خۆیان بەئامادەبوونی شاندی پەرلەمانی کوردستان دەربڕی و گفتوگۆو تاووتوێی پەیوەندییەکانی پەرلەمانی ھەرێمی کوردستان و وڵاتی ئەردەن کراو باس لەھەماھەنگی و ھاریکاریی نێوان لیژنە پەیوەندیدارەکانی نێوان ھەردوو پەرلەمان کرا.\nهه‌ر هه‌مان رۆژ، شاندی پەرلەمانی کوردستان سەردانی حه‌سه‌ن که‌عبی، جێگری یەکەمی سەرۆکی ئەنجوومەنی نوێنەرانی عێراقیان کردو لەدیدارێکدا سکرتێری پەرلەمانى كوردستان ڕۆڵی جێگری یەکەمی سەرۆکی ئەنجوومەنی نوێنەرانی عێراقی لەنزیککردنەوەی بۆچوونەکان لەنێوان ھەردوو پەرلەمانی فیدراڵ و ھەرێمی کوردستان به‌رزنرخاند، ھەروەھا ڕۆڵی بەڕێزیانى لەپەسەندکردنی بودجەی عێراق بەجۆرێک کە مافەکانی ھەرێمی کوردستانى تێیدا ڕەچاو کرا بەرزنرخاند.\nهه‌ر له سه‌ردانه‌كه‌یاندا بۆ ئه‌نجوومه‌نی نوێنه‌رانی عێراق، شاندی په‌رله‌مانی كوردستان ھۆڵی کۆبوونەوەی پەرلەمان و ھۆڵی دەستووری کە دەستوری عێراقی تێدا نووسرا لەگەڵ ناوەندی ڕاگەیاندنی ئەنجوومەنی نوێنەرانی عێراقییان بەسەرکردەوە.\nهه‌روه‌ها شانده‌كه‌ی پەرلەمانی کوردستان لەگەڵ سالم غه‌صاب زه‌مانان، باڵیۆزی وڵاتی کوه‌یت لە عێراق و شاندی یاوەری كۆبۆوه و له دیدارێكدا جه‌خت له‌سه‌ر پته‌وكردنی په‌یوه‌ندییه‌كانی نێوان هه‌رێمی كوردستان و وڵاتی كوه‌یت كرایه‌وه.


ANF | ئاماده‌كاریی گه‌ریلاكانی یه‌ژاستار بۆ یادی شه‌هید زیلان\nئاماده‌كاریی گه‌ریلاكانی یه‌ژاستار بۆ یادی شه‌هید زیلان\nگه‌ریلاكانی یه‌كینه‌كانی ژنی ئازاد (یه‌ژا ستار) له ئه‌كادیمیای شه‌هید ڕۆژین گه‌ودا له ئاماده‌كاریدان بۆ یادكردنه‌وه‌ی شه‌هید زیلان (زه‌ینه‌ب كناجی) له ٣٠ی حوزه‌یران\_٩ی پووشپه‌ڕ.\nدڵپاك داغ\_تێكۆشین ئاخین\nپێنجشه‌ممه, 27 Jun 2019, 17:16\nله كۆتایی مانگی ئاداردا به‌شدار بووین له مه‌ڕاسیمی ده‌رچوونی «فێرگه‌ی هه‌ڵمه‌تبردنی شه‌هید ڕۆژین گه‌ودا». ئه‌مینه ئه‌رجیه‌س، تێكۆشین تۆپراك و ڕاپه‌ڕین ئه‌نگیزه‌ك كه له فه‌رمانده‌كانی یه‌ژاستارن، ئاماده بوون. كاتێك ئه‌وانمان بینی، گوتمان ئه‌وه چالاكیی وره‌یه به‌بۆنه‌ی ته‌واوبوونی خوولی ئه‌كادێمیا. ئاماده‌كارییه‌كی به‌رفره‌وان ده‌كرا. گه‌ریلاكانی یه‌ژا ستار یه‌ك به یه‌ك قژی یه‌كتریان شانه ده‌كرد. له‌ولاشه‌وه موزیك و هه‌ڵپه‌ڕكێ ده‌ستی پێده‌كرد.\nله‌پشت په‌رده ئاماده‌كاری بۆ شانۆ ده‌كرا. له‌نێو هه‌لومه‌رجی سرووشتیدا ئارایشتێكی پڕۆفیشناڵ ده‌كرا. دواتر تێگه‌یشتین كه ئه‌مه چالاكیی وره نییه، به‌ڵكوو پڕۆڤه‌یه. یه‌كێك له گه‌ریلاكان گوتی، «ئێمه هێزی هه‌ڵمه‌تبه‌ری ئه‌كادێمیاین، بۆ هه‌ر هه‌ڵمه‌تێكی چاوه‌ڕوانكراو پێكه‌وه‌ین. ئه‌گه‌ر هه‌ڵمه‌تێك بكرێت ئاماده‌ین به‌شداری تێدا بكه‌ین. ئێمه ویستمان كاتی خۆمان به‌كاربێنین بۆ ئاماده‌كاریی یادی شه‌هیدبوونی هه‌ڤاڵ زیلان كه ده‌كه‌وێته ٣٠ی حوزه‌یران.»\nئێمه نازانین ئێستا گه‌ریلاكانی یه‌ژا ستار له فێرگه‌ی هه‌ڵمه‌تبردن-ی ئه‌كادێمیای شه‌هید ڕۆژین گه‌ودا ئێستا له كام ناوچه‌ی كوردستانن بۆ «هه‌ڵمه‌تی چاوه‌ڕوانكراو». به‌ڵام دیمه‌نی چالاكیی وره‌ی ٣٠ی حوزه‌یران كه ئه‌م ژنه گه‌نجانه به ڕه‌نجێكی گه‌وره سازیان كرد پێشكه‌شی ئێوه ده‌كه‌ین.


Mewda Media | شازادەی باڵندەکان\nباڵندەیەکە؛ هێمای چەند دەوڵەت و رێکخراوێکە و لەسەر ئاڵای سەربازییش بەکارهاتووە، چەندین ئیمپراتۆر و سەرکردە و ئەفسەر وەک هێما بەکاریانهێناوە.\n-لە دروستبوونی دەوڵەتی عیراقەوە لە ساڵی (1921)، هێمای دەوڵەت بووە.\n-ئاڵای ئیسلام لە سەردەمی پێغەمبەر (د.خ) بە ناوی ئەوەوە بووە.\n-لەسەر ئاڵای سەربازیی سەردەمی سەڵاحەدینی ئەیوبی بووە، دواتریش وەک هێمای دەوڵەتی ئەیوبییەکان بەکاریانهێناوە، تائێستاش میسر بەکاریدەهێنێ.\n-لەسەر ئاڵای سەربازیی خالیدی کوڕی وەلید بووە لە کاتی شەڕکردن دژی فارس و رۆم و شام، ئێستاش سوریا بەکاریدەهێنێ.\n-ناپلیۆن، بازی رۆمانییەکانی وەک هێما بۆ ئیمپراتۆرییەکەی بەکاریهێناوە.\n-لە سەردەمی جیا جیا و لەلایەن دەسەڵاتدارانی؛ ئەخمینییەکان، عوسمانییەکان، ئەمریکا، روس، نەمسا، مەغریب و ... هتد، بەکارهاتووە.\n-هەشتەمین باڵندەیە لەسەر پوولی نامە.\nئەو باڵندەیە: (باز)ە، بەتایبەتی بازی ئاڵتوونیی. بەکارهێنانی ئەو باڵندەیە وەک هێما؛ دەگەڕێتەوە بۆ سروشت و توانا و هێزی، کە سیمبوڵی، توانا و دەسەڵات و ئازادی و نەفس بەرزییە.\nوەک گەورەی باڵندەکانی ئاسمان ئەژمار دەکرێ هاوشێوەی شێر لەسەر زەوی، بۆیە سەرکردەکان و شەڕکەرەکانی مێژووی کۆن بەکاریانهێناوە.\nبەهۆی توانا و بەرزەفڕی و ژیانی لەسەر بەرزایی، هێمای ئازادییە.\nهێمای نەفس بەرزییە، چونکە تەنها لەو نێچیرە دەخوات کە خۆی راوی دەکات.\nفۆتۆ: دكتۆر كۆرش ئەرارات\nهێمای خێرە؛ بەهۆی شەڕکردن لەگەڵ مار (وەک هێمای شەڕ). کە هێمایە بۆ ناکۆکیی نێوان جیهانی رۆحی و مادی، خراپە و چاکە (لە زۆرێک لە وێنە کۆنەکاندا بەیەکەوە لەکاتی شەڕدا دەرکەوتوون).\nهێمای خۆر و هێز و تواناکەیەتی، هەندێ جاریش بروسکە و هەورەتریشقە. لە زۆر وێنەی خودای (بەعل) وەک هێمای خودای کەشوهەوا دانراوە.\nلە وێنە کۆنەکانی تەدمورییەکان، هێمای خودای (بال شامین) بووە، کە خودای ئارامییەکان بووە. (شاباز وەستاوە و بە دەنووکییەوە چڵێ لە گەڵای بەی بەدەمیەوەیەتی).\nلە ئەفسانەی پادشای سۆمەرییەکان، کە بە کۆنترین چیرۆک دادەنرێ؛ باس لە شەڕی نێوان شاباز و مار دەکات.\nلە میتۆلۆجیا کۆنەکاندا چەندین جار باسکراوە وەک: مێتۆلۆجیای برۆمیسیۆس (باڵندەی رەخ کە هاوشێوەی بازە و بە قەبارە گەورەترە لە وێنەکانیاندا)، لە چیرۆکەکانی گەشتەکەی سنیدباد، چیرۆکەکانی هەزار و یەک شەوە (الف لیلە ولیلە).\nهەروەها لە "گرفین"دا کە ئەفسانەیەکی ئەوروپییە، تیایدا بوونەوەرێکە بە جەستە شێرە و سەروباڵی باڵندەی شابازە. لەو ئەفسانەیەدا؛ زیۆس باڵندەی شاباز وەک بروسکە و هەور ئەژمار دەکات.\nچاوە تیژەکانی و بینینی لە دوورییەکی زۆرەوە؛ وەک بینینی روانگە راست و شاراوەکانی رۆح دەردەخات.\nلە بەسەرهات و گێڕانەوەکانی؛ ئارامییەکان، زەردەشتییەکان، چیرۆکەکانی پێغەمبەر سلەیماندا باسکراوە.\nبێ رکابەر، شازادەی ئاسمانە. لە کاتی فڕیندا کەم باڵندە بە ئاسمانەوە دەمێنێ لە ترسی راوکردنی، ئەوەندە بەرز دەفڕێ هیچ باڵندەیەک بە سەرووی ئەوەوە نابینی. زۆر خێرایە لە فڕیندا، نزیکەی 240کم لە کاژێرێکدا دەبڕێ. وەک نموونە دەڵێن "ژەمی نیوەڕۆی لە عیراق و ئێوارەکەی لە یەمەن دەخوات".\nباز، باڵندەیەکی گۆشتخۆرە، زیاتر لە (61) جۆری هەیە و زۆربەیان لە ئۆراسیا و ئەفریقیا دەژین. لە قەبارەدا گەورەیە و لە توانادا بەهێزە. سەرێکی گەورە و دەنووکێکی کەوانەیی تیژی هەیە، کە یارمەتیی دەدات بۆ لێکردنەوەی گۆشت لە نێچیرەکانی. ماسوولکەی قاچەکانی زۆر بەهێزن، نینۆکەکانی کەوانەییە و لە کاتی راودا لە نێچیرەکانی دەچەقێنێ. توانای بەرزکردنەوەی کێشێکی زۆری هەیە کە لە سەرووی کێشی بزنە کێوییەوەیە.\nچاوەکانی زۆر تیژن، تا دووریی دوو میل توانای بینینی هەیە و بە گۆشەی 270 پلە دەبینێ، لەکاتێکدا مرۆڤ مەودای بینینی 180 پلەیە. پێنج رەنگی سەرەکی دەبینێ، مرۆڤ تەنها سێ رەنگی سەرەکی دەبینێ. رووناکیی تیشکی سەروو بنەوشەیی دەبینێ. لەسەدا پەنجای قەبارەی رووی دەگرێتەوە.\nلە کاتی فڕیندا باڵەکانی (2 – 2.5)مەتر دەکرێنەوە. باڵی لە دەستی مرۆڤ بەهێزترە و ئێسکی باڵەکانی لە شێوەی قۆڵی مرۆڤدایە.\nلە رووی قەبارەوە جیاوازن، بچووکەکانیان (45 – 55)سم بەرزن، گەورەکانیان (91 – 106)سم بەرزن. زۆربەیان کێشیان نۆ کیلۆگرامە.\nزۆر پابەندە بە شوێنەکەیەوە، زۆر جار هەمان هێلانە بەکاردەهێنێتەوە. هێلانەکانی لە بەرزایی دروست دەکات، لەسەر داری بەرز و سەر چیاکان و ستوونی کارەبا... لە دار و پووش و پەڕی نەرم و رووەکی بۆندار (بۆ دوورخستنەوەی مێرووەکان) دروستی دەکات. گەورەترین هێلانەیان قووڵییەکەی نزیکەی (9.5) پێیە و پانییەکەی (20) پێیە و قورسایی دوو تەن دەبێت، کە هەندێ جار بەهۆی قورسیی هێلانەکانەوە دارەکان دەکەون.\nئەگەر پەڕێک لە باڵێکی بکەوێت، ئەوا لە باڵەکەی تری پەڕێک لێدەکاتەوە بۆ ئەوەی باڵانسی رابگرێ لە کاتی فڕیندا.\nزۆرینەیان گۆشتخۆرن و نێچیرەکانیان: کەروێشک و گورگ و رێوی و بزنە کێوی و خشۆکەکانن، چەند جۆرێکی کەمیان ماسی دەخۆن.\nلە مرۆڤ دووردەکەونەوە بە مەبەستی پاراستنی خۆی و بێچووەکانی لە راوکردنیان.\n(20 – 35) ساڵ لە سروشتدا دەژین، هەندێکیان دەگەنە (50) ساڵ کە لەناو ماڵدا بەخێویان دەکەن.\nلە هەموو باڵندەیەکی گۆشتخۆر لەشیان گەرمترە. نێر و مێیان بەیەکەوە دەژین تابمێنن، ئەگەر یەکێکیان بمرێ ئەوی تریان بەدوای هاوبەشێکدا دەگەڕێ.\nهیچ جیاوازییەک لە شێوەی نێر و مێیاندا نابینرێ جگە لە قەبارە نەبێ، وەک هەموو باڵندەیەکی گۆشتخۆر؛ مێیە گەورەترە لە نێرە.\nزاوزێیان لە نێوان مانگی (شوبات تا ئایار)ە و لە (1 – 3) هێلکە دادەنێن. هێلکەکانیان رەنگی سپییە و خاڵی قاوەیی تیایە و نزیکەی (6 x 8)سم دەبێت.\nبێچووەکانیان بچووکن، لاواز و کەم جووڵەن، لەشیان بە (گەندەپەڕ)ی سپی داپۆشراوە، دایکەکە بۆ ماوەی دوو هەفتەی سەرەتا لایان دەبێ بۆ ئەوەی بە گەرمیی بیانهێڵێتەوە، چونکە بەهۆی بەرزیی شوێنی هێلانەکانیان، کەش ساردە تەنانەت لە بەهاریشدا. دوای چەند رۆژێک، پەڕەکانی لەشیان پەیدا دەبن و سێ هەفتە پێدەچێت تا پەڕی تەواو دەردەکەن، لە تەمەنی (4 – 5) ساڵیدا ئەوسا پەڕەکانی وەک دایک و باوکیانی لێدێت. لە تەمەنی حەوت ساڵیدا پێدەگەن.\nنێرەکان ئاگاداری بێچووە تازەکان دەبن، بەڵام بەهۆی ئەوەی بە زووترین کات دەبێ بچێت بەدوای نێچیر و خۆراکدا بۆیان، چاودێریی بۆ دایکەکە جێدەهێڵێ. خۆراک بۆ دایکەکە دەهێنێ و ئەویش بە دەنووکە تیژەکانی گۆشتەکە ونجڕ ونجڕ دەکات و دەیدات بە بێچووەکان.\nبێچووەکان لەگەڵ یەکدا توندوتیژن و شەڕ دەکەن، هەندێ جار شەڕەکانیان ئەوەندە توندە یەکتر دەکوژن. شەڕەکانیان لەسەر خۆراکە، زۆربەی جاریش بچووکترینیان دەکوژرێ و بەهێزەکە دەمێنێتەوە، کە زۆربەی جار مێیە. بە بەرچاوی دایکیانەوە شەڕ دەکەن و ئەویش تەنها سەیریان دەکات و کاردانەوەی نییە، ئەوەی دەشمێنێتەوە زووتر گەشە دەکات.\nدوای ماوەیەک، گەر خواردن کەم بێت بۆ بێچووەکان، دایکەکەش لەگەڵ باوکەکە دەچێتە راوکردن.\nلە کوردستان و عێراقدا نزیکەی نۆ جۆری باز هەیە، سێ جۆریان (شاباز، بازی دەشت، بازی خاڵاوی گەورە) ئەگەری لەناوچوون و کەمبوونەوەیان زۆرە بەهۆی راوکردنیان و بەکارهێنانیان لەلایەن مرۆڤەوە بۆ راوکردنی نێچیر. هەندێ جاریش بەهۆی بەکارهێنانی دەرمانی مێرووکوژ، کە کاریگەریی لەسەر لەناوچوونیان هەیە. لە زۆر وڵاتی دونیا بەپێی چاودێریی یاسایی پارێزگاری لێ دەکرێ و لەناو لیستی سووری لەناوچوون دانراوە. لە ناوچەی زۆنگاوەکانی عیراق هەندێ جۆریان مەترسی لەناوچوونیان هەیە هەرچەندە بەپێی یاسا پارێزراون.\nراوچییەکان لە زۆر وڵاتی عەرەبی و دونیادا بۆ راوکردن بەکاریدەهێنن. کاتی خۆی مەغۆلەکان بۆ راوی رێوی و بێچووە گورگ بەکاریانهێناوە بۆ سوودوەرگرتن لە پێست و فەروەکانیان.\nلەناو کوردەوارییشدا لە ئێستادا، شاباز؛ لە دەیان شیعر و نووسیندا وەک هێز و توانا و چاوتیژی و بەرزەفڕی و ئازادیی بەکارهاتووە، زۆر کەسیش ناوی منداڵەکانیان بە (شاباز) ناودەنێن.\nتێبینی دەکرێ، زۆر جار تێکەڵییەک دەکرێ لە گێڕانەوەی ئەفسانەکان و چیرۆک لە نێوان؛ باز و داڵ و هەڵۆ و نەسر و سیاسارکە کەچەڵ، کە ئەمانە هەڵەی زمانەوانین و لە راستیدا ئەوانە لە رووکەشدا و شێوەی ژیاندا جیاوازییان هەیە، هەرچەندە بە هەموویان بە گۆشتخۆر ئەژمار دەکرێن.


وه‌نان:تۆڕى ڕاگه‌یاندنى عێراقى له‌ڕووى ڕاگه‌یاندنه‌وه پشتیوانى له‌ده‌ستپێشخه‌رییه‌كه‌ى سه‌رۆك كۆمار ده‌كات\nالجمعة 27 آذار 2020 - 17:21\nجه‌عفه‌ر وه‌نان سه‌رۆكى ئه‌نجومه‌نى ئه‌میندارانى تۆڕى ڕاگه‌یاندنى عێراقی،ئه‌مڕۆ هه‌ینى،پشتیوانى تۆڕى ڕاگه‌یاندن بۆ ده‌ستپێشخه‌رییه‌كه‌ى به‌رهه‌م ساڵح سه‌رۆك كۆمار له‌ڕووى ڕاگه‌یاندنه‌وه رٍاگه‌یاند.\nوه‌نان به‌ئاژانسى هه‌واڵى عێراقى(اه‌ع)ڕایگه‌یاند"تۆڕى ڕاگه‌یاندنى عێراقى له‌ڕووى ڕاگه‌یاندنه‌وه پشتیوانى له‌ده‌ستپێشخه‌رییه‌كه‌ى سه‌رۆك كۆمار ده‌كات بۆ كۆكردنه‌وه‌ى كۆمه‌ك له‌سه‌رمایه‌داران وپیاوانى كار وخاوه‌ن كۆمپانیاكان بۆ پاڵپشتى كردنى ئه‌ركى شانه‌ى قه‌یرانه‌كان له‌به‌ره‌نگاربوونه‌وه‌ى په‌تاى كۆرۆنا".\nشایه‌نى باسه سەرۆكایەتی كۆمار، ئەمڕۆ هەینی، دەستپێشخەری بەرگری نیشتمان بۆ یەكخستنی هەوڵه نیشتمانییە میللییەكان بۆ بەرەنگاربونەوەی كۆرۆنا ڕاگەیاند.


ساخلەمیا دهۆکێ دەربارەی بکارئینانا دەرزیەکێ بۆ توشبوویێن کۆرۆنایێ و مرنا وان زەلالکرنەک دا\nکاوە عەبدولقادر: ژبەر فێلبازیێن بەرپرسێن هەرێمێ چەند سالە بەغدا پارەیێ گەنمێ جوتکاران پاشداخستیە\nتیمەکا تەکنیکیا حکومەتا هەرێمێ سەرەدانا بەغدا دکەت\nحکومەت: ب کۆژمێ ٨ ملیار دیناران دێ ڕێیا زاخۆ- ئیبراهیم خەلیل هێتە نۆژەنکرن\nڕێڤەبەریا ئاڤا دهۆکێ: هەر مالەکا پیڤه‌ران نەگرێده‌ت كرێیا ئاڤێ دووقات لێ دهێتە وەرگرتن\nئەمریکا دەربارەی سەپاندنا سزایان بسەر ئیرانێ بڕیار دا\nسەندیکا نوژداران دەربارەی داخستنا نورینگەهان راگەهاندنەک بەلاڤکر\n489 جار خوێندراوەتەوە\nسەندیکا نوژدارێن کوردستانێ راگەهاند، پشکەک ژ بریارێن جڤاتا بلندا ریبریبوونا کۆرۆنایێ نەزانستی و نەواقعینە و دگەل رێنمایێن زانستی یێن جیهانی هەڤناگرن، کو چ مفایەکێ وەها بۆ رێگریکرنا ڤایروسی ناگەهینن و دێ بیتە بارگرانیا مادی لسەر وەلاتیان.\nسەندیکا نوژدارێن کوردستانێ دەربارەی داخستنا نورینگان راگەهاند، ئەڤرو ئێڤاری ٣ێ تەباخا ٢٠٢٠ێ جڤاتا بلندا ریبریبوونا کۆرۆنایێ، کومەکا رێنمایان بەلاڤکرن، تێدا بریارا داخستنا نورینگە و سەنتەر و کومەلگەهێن فەرمی بۆ دەما ١٤ بهێنە داخستن، بێ کو بۆ سەندیکایێ ڤەگەریابن.\nدیار ژی کر، " پشکەک ژ بریارێن جڤاتا بلندا ریبریبوونا کۆرۆنایێ نەزانستی و نەواقعینە و دگەل رێنمایێن زانستی یێن جیهانی هەڤناگرن، چ مفایەکێ وەها بۆ رێگریکرنا ڤایروسی ناگەهینن و دێ بیتە بارگرانیا مادی لسەر وەلاتیان".\nبەحس ژی کر، ب تایبەتی نها پتریا نەخوشخانەیێن گشتی ل هەولێرێ داخستیە، تاکە رێک بۆ وەلاتیان، کلینیکێن تایبەتن کو چارەسەری و دەستنیشانکرنا کۆرۆنایێ و نەخوشیین دی دکەن، داخستنا نورینگەهــ و سەنتەران دێ زیدەتر قەرەبالغێ دروست کەت".\nدیار ژی کر، "داخواز دکەین ب بریارێن خۆ دا بچن، و تێبینیین سەندیکایێ بەرچاڤ وەر بگرن، هەیا روژا شەمبی ٨ێ تەباخێ ب داخستی بهێلن".\nڤیدیۆ.. بزانە بۆچی ڤی کەسی ٨٠ سالە سەرێ خۆ نەشوشتیە و پرچا خۆ ژێڤەنەکریە؟\nڤان ڕێیان بکاربینە دێ ب ساناهی و باشتر نڤی\nڤیدیۆ.. دوو زارۆک ب ئاوایەکێ سەیر ژ مرنێ خلاس بوون


هۆشداری ئەنجومەنی باڵای ئیسلامی عێراق بە ئەمریکا - Mehr News Agency\n30 rêbendanê 2019 - 08:26\nNews Code 24686\nهۆشداری ئەنجومەنی باڵای ئیسلامی عێراق بە ئەمریکا\nئەنجومەنی باڵای ئیسلامی عێراق سەبارەت بە پلانەکانی ئەمریکی لە دژی ئەو وڵاتە هۆشداریان دا.\nبە ڕاپۆرتی ئاژانسی هەواڵی مێهر بە گێڕانەوە لە "روسیاالیوم"، ئەحمەد عەبدولجەبار ئەندامی ئەنجومەنی باڵای ئیسلامی عێراق ئەمڕۆ سێ‌شەممە بە ئامادەبوونی سەربازی ئەمریکا لە عێراق کاردانەوەی نیشان دا و ڕایگەیاند کە پێداگریان بۆ مانەوە، نیشاندەری پلان و گەڵاڵەکانیان بۆ کردنە ئامانجی ئاسایشی عێراقە.\nوتیشی: ئامادەبوونی ئەمریکا مەترسییە بۆ سەر عێراق. دەرچوونی هێزەکانی ئەمریکی لە سووریا و پێداگریان بۆ مانەوە لە عێراق بەو مانایە کە واشنتۆن پلانگەلێکی بۆ کردنە ئامانجی ئاسایشی ناوخۆیی عێراق و بەرژەوەندییە هاوبەشەکانی لە گەڵ وڵاتانی دراوسێ هەیە.\nعەبدولجەبار جەختی کرد: دەستووری عێراق مۆڵەت بە ئامادەبوونی هێزی دەرەکی نادات و رێگە نادات کە عێراق ببێتە بنکە یان شوێنێک بۆ دەستدرێژی و پەلامار بۆ سەر وڵاتانی دراوسێ یان تێوەگلان لە قەیرانی نێودەوڵەتی.\nئەو ئەندامەی ئەنجومەنی باڵای ئیسلامی ڕاشیگەیاند: ئێمە پاش زاڵبوون بە سەر داعش، بە دوای ئاوەدان کردنەوەی وڵات و بزووتنەوە لە هەموو ڕەهەندێکی ئابووری و ئاوەدانی و خزمەتکاری و زانستی بۆ دەستەبەر کردنی داهاتووین.


مامۆستا عه‌لی باپیر پێشوازی له وه‌فدێكی ئێزیدییه‌كان كرد\nئه‌مڕۆ مامۆستا عه‌لی باپیر ئه‌میری كۆمه‌ڵی ئیسلامیی كوردستان له مه‌كته‌بی تایبه‌تی خۆی له‌شاری هه‌ولێر پێشوازیی كرد له وه‌فدێكی ئێزیدییه‌كان كه پێكهاتبوون له حازم میر ته‌حسین به‌گ كوڕو وه‌كیلی میری ئێزیدییه‌كان‌و ئه‌ندامانی جڤاتی ڕووحانیی ئێزیدییه‌كان.\nله‌دیدارێكدا وه‌فدی میوان سڵاو و ڕێزی میر ته‌حسین به‌گ میری ئێزیدییه‌كانی به ئه‌میری كۆمه‌ڵی ئیسلامیی ڕاگه‌یاند، له‌به‌رانبه‌ردا مامۆستا عه‌لی باپیر خۆشحاڵی خۆی پیشاندا به‌هاتنیان و سه‌ردانه‌كه‌یانی به‌رز نرخاند.\nئه‌میری كۆمه‌ڵ هه‌ڵوێستی كۆمه‌ڵی ئیسلامیی له به‌رانبه‌ر ئه‌و كاره‌ساتانه‌ی به‌سه‌ر ئێزیدییه‌كان هات‌و به‌ناوی دینه‌وه هه‌زاران كه‌سیان كوژران و ده‌ربه‌ده‌ربوون دووپات كرده‌وه، كه به‌كارێكی ناڕه‌واو دوور له بنه‌ماكانی ئیسلامی له‌قه‌ڵه‌میدا و وتی پێچه‌وانه‌ی هه‌موو به‌ها به‌رزه‌كانی ئیسلامه.\nله‌به‌شێكی دیكه‌ی دیداره‌كه‌دا ئه‌میری كۆمه‌ڵی ئیسلامیی ئه‌وه‌ی خسته‌ڕوو كه هه‌ركه‌سێك به‌هه‌رناوێكه‌وه زوڵم‌و سته‌م بكات‌و پێكهاته‌یه‌كی دیكه بخاته ژێر ده‌ستی خۆی‌و مافه‌كانی پێشێل بكات ئه‌وه كارێكی خراپه‌و دوور له‌دینی ئه‌نجامداوه.\nهاوكات باس له‌بارودۆخی سیاسیی ئێستای عێڕاق‌و هه‌رێمی كوردستان‌و پێكهاته دینیی‌و نه‌ته‌وه‌ییه‌كانی هه‌رێم كراو هاوكاریی كردنی یه‌كتری له‌خاڵه هاوبه‌شه‌كان به‌كارێكی باش‌و پێویست زانرا.\nوه‌فدی میوان سوپاسی هه‌ڵوێسته‌كانی ئه‌میری كۆمه‌ڵی ئیسلامییان كرد و هه‌ردوولا خوازیاربوون كۆبوونه‌وه‌كه به‌ره‌وپێشچوونی زیاتری په‌یوه‌ندییه‌كان لێبكه‌وێته‌وه.


ئێران گازی سرووشتی له‌سه‌ر عێراق ده‌بڕێت\n2022-01-24 [09:22 AM]\nبه‌هۆی ئه‌وه‌ی ئێران ره‌وانه كردنی گازی سرووشتی بۆ عێراق به‌هۆی قه‌رزه كه‌ڵه‌كه‌بووه‌كانی سه‌ر وڵاته‌كه‌وه راگرتووه، ماوه‌ی دوو رۆژه هاووڵاتییان بۆ چه‌ندین كاتژمێر بێ ته‌زووی كاره‌با ماونه‌ته‌وه.\nوه‌زاره‌تی كاره‌بای عێراق راگه‌یه‌ندراوێكی له‌باره‌ی پچڕانی ته‌زووی كاره‌با بڵاو كرده‌وه.\nله راگه‌یه‌ندراوه‌كه‌دا باس له‌وه كراوه چوار له‌و بۆرییانه‌ی كه گازی سرووشتیی بۆ عێراق ده‌گوازنه‌وه، راگیراون و به‌وشێوه‌یه‌ش ئه‌و 50 ملیۆن مه‌تر سێجا گازه‌ی كه رۆژانه له ئێرانه‌وه هاورده‌ی وڵاته‌كه ده‌كرا، بۆ 8،5 ملیۆن مه‌تر سێجا دابه‌زیوه.\nهۆكارێكی دیكه‌ی پچڕانی ته‌زووی كاره‌باش بۆ كه‌مبوونه‌وه‌ی گازی سرووشتیی نیشپمانیی به‌ڕێژه‌ی له‌سه‌دا 50گه‌ڕێنراونه‌وه‌ته‌وه.\n- ئێران به‌هۆی قه‌رزه‌كانه‌وه بۆرییه‌كانی گواستنه‌وه‌ی گازی سرووشتیی داخستووه\nله لێدوانێكدا بۆ ته‌له‌ڤیزیۆنی حكوومه‌ت، گوته‌بێژی وه‌زاره‌تی كاره‌با، ئه‌حمه‌د موسا، ئاماژه‌ی به‌وه كردووه، ئێران به‌هۆی قه‌رزه كه‌ڵه‌كه‌بووه‌كانی سه‌ر وڵاته‌كه‌ی، بۆرییه‌كانی گواستنه‌وه‌ی گازی سرووشتیی داخستووه.\nئه‌حمه‌د موسا داوای له وه‌زاره‌تی دارایی كردووه قه‌رزه‌كانی گازی سرووشتی به ئێران بداته‌وه.\nجگه له به‌غدا، له هه‌ریه‌ك له پارێزگاكانی كه‌ركووك، دیاله، نه‌جه‌ف، كه‌ربه‌لا، قادسییه، موسه‌ننا و بابل ماوه‌ی دوو رۆژه چه‌ندین كاتژمێر ته‌زووی كاره‌با نییه.\nپچڕانی ته‌زووی كاره‌با، هاوكات له‌گه‌ڵ نزمبوونه‌وه‌ی پله‌كانی گه‌رما، ژیانی رۆژانه‌ی عێراقییه‌كانی سه‌خت كردووه.


چالاکانی ڕۆژهه‌ڵاتی ئازاد نه‌کران‌و پیرباڵ ئه‌ڵێت خۆم ئه‌سوتێنم – زاگرۆس پۆست\nماڵەوە / کوردستان / چالاکانی ڕۆژهه‌ڵاتی ئازاد نه‌کران‌و پیرباڵ ئه‌ڵێت خۆم ئه‌سوتێنم\nدوو شه‌ممه 2 كانونی یه‌كه‌م 2013\tکوردستان 75 جار خوێنراوه‌ته‌وه\nدوای ئه‌وه‌ی سه‌رله‌به‌یانیی ئه‌مڕۆ فه‌رهاد پیرباڵ چووه به‌رده‌م فڕۆکه‌خانه‌ی هه‌ولێرو گرتووخانه‌ی مه‌حه‌ته که شوێنی ده‌ستبه‌سه‌رکردنی 8 چالاکی ڕۆژهه‌ڵاتییه‌و بڕیاریدا ئه‌گه‌ر تا کاتژمێر 3 دوانیوه‌ڕۆ ئازاد نه‌کرێن ئاگر له خۆی به‌رده‌دات، تا ئێسته‌ش که نیوکاتژمێر له 3 لایداوه چالاکان ئازاد نه‌کراون‌و کۆمه‌ڵێک چالاکی تری ڕۆژهه‌ڵاتی له به‌رده‌م گرتووخانه‌که بۆ پشتگریی له پیرباڵ مانیان گرتووه‌و هێزه‌کانی پۆلیس‌و ئاسایش ده‌وره‌که‌یان گرتووه.\nشایه‌تحاڵێک به زاگرۆ پۆستی ڕاگه‌یاندووه: ئێسته هێزه‌کان ناهێڵن که‌سی تر به مانگرتووان په‌یوه‌ست بێت‌و فه‌رهاد پیرباڵ ڕایگه‌یاندووه ئه‌مشه‌و خۆی ده‌سووتێنێت.\nوێنه: کۆمه‌ڵێک له چالاکانی مانگرتوو له به‌رده‌م گرتووخانه‌ی مه‌حه‌ته، له لاپه‌ڕه‌ی ‘گروپی پشتیوانی لە ٧ بەندکراوی ڕۆژهەڵاتی لە باشوری کوردستان ‘ه‌وه.


فراكسیۆنی یەكگرتوو بایكۆتی ڕاگەیاند، هۆكارەكەی لەكوردیو بزانە\nوەزارەتی ناوخۆی ھەرێم راگەیاندراوێک بلاو کردەوە دادگای فیدڕالی لە بەرژەوەندی ڕۆژنامەنووسان بڕیارێكی دەركرد لوبنان..دوایین ئاماری قوربانیانی تەقینەوەكەی بەیروت ڕادەگەیەنرێت تۆپخانه‌یێن سۆپایێ توركیا 10 تۆپ ئاراسته‌ی گوندێن ده‌ڤه‌را ده‌ركارێ كرینه پارتی و یه‌كێتی له‌سه‌ر شه‌ش خاڵ ڕێككه‌وتن\nkurdiu 7 26/07/2020 - 11:36 ڤیدیۆ\nبڕیاردەری فراكسیۆنی یەكگرتووی ئیسلامی كوردستان ڕایدەگەیەنێت: بەهۆی دابەشنەكردنی موچەو بێباكی حكومەتی هەرێمی كوردستان بڕیارمانداوە وەك فراكسیۆنی یەكگرتووی ئیسلامی كوردستان بایكۆتی دانیشتنی پەرلەمانی كوردستان بكەین.\nئەمڕۆ یەك شەممە، سەرچنار ئەحمەد بڕیاردەری فراكسیۆنی یەكگرتووی ئیسلامی كوردستان لە بینای پەرلەمانی كوردستانەوە ڕایگەیاند: ئێمە وەك فراكسیۆنی یەكگرتووی ئیسلامی كوردستان بەهۆی بێباكی حكومەتی هەرێمی كوردستان لەبەرامبەر موچەخۆران و هاوڵاتیانی هەرێمی كوردستان و دابەشنەكردنی مووچە، بایكۆتی دانیشتنی كۆبونەوەی پەرلەمانی كوردستان دەكەین.\nدادگای فیدڕالی لە بەرژەوەندی ڕۆژنامەنووسان بڕیارێكی دەركرد\nلوبنان..دوایین ئاماری قوربانیانی تەقینەوەكەی بەیروت ڕادەگەیەنرێت\nتۆپخانه‌یێن سۆپایێ توركیا 10 تۆپ ئاراسته‌ی گوندێن ده‌ڤه‌را ده‌ركارێ كرینه\nپارتی و یه‌كێتی له‌سه‌ر شه‌ش خاڵ ڕێككه‌وتن


ریفراندۆم هه‌ڵنه‌وه‌شاوه‌ته‌وه و هه‌ڵناوه‌شێته‌وه - پیران ئه‌میر\nریفراندۆم هه‌ڵنه‌وه‌شاوه‌ته‌وه و هه‌ڵناوه‌شێته‌وه\nپه‌رله‌مانی عێراق هیچ رێزێك بۆ پێكهاته نه‌ته‌وه‌یه‌كان و بنه‌مای ته‌وافوقی سیاسی و ئیداری دانانێت\nدادگای فیدرالی دوای ڕونكردنه‌وه‌ی كردووه له مادده‌ی یه‌كه‌می ده‌ستوور و حكومه‌تی هه‌رێمیش له ڕیگه‌ی مادده‌ی یه‌كه‌مه‌وه رێزی له بریاره‌كه‌ی دادگا گرتووه.\nدیاره مادده‌ی یه‌كه‌م له هه‌موو یاسا و رێسا و ده‌ستورێك ته‌عبیره له كۆی سیسته‌م و یاسا و ده‌ستوره‌كه. ده‌ستووری عێراق له مادده‌ی یه‌كه‌مدا ئاماژه به (فیدرالی)بوونی عێراق ده‌كات، واته پابه‌ندی ده‌سه‌پێنێت به‌سه‌ر حكومه‌تی عێراق كه ده‌سه‌لاتی ته‌واوی فیدرالی بداته هه‌رێم و هه‌موو مافه مه‌ده‌نی و سیاسی و ئیداریه فیدرالیه‌كانی پێ بدات، هه‌روه‌ها عێراق به وڵاتێكی (خاوه‌ن سه‌روه‌ری) داده‌نێت واته عێراق مولزه‌م ده‌كات كه ده‌بێ سه‌روه‌ری پارێزراو بێت و دور بێت له ده‌ستێوه‌ردانی ده‌ره‌كی، له لایه‌كی تره‌وه جه‌خت له‌سه‌ر دیموكراسی و سیستمی په‌رله‌مانی كراوه‌ته‌وه واته رێز له ماف و ده‌نگی هاولاتیان بگیرێت و په‌رله‌مانیش نه‌بێته جێگای پلان دارشتن دژ به نه‌ته‌وه و ئاینه‌كان، له دوا خاڵدا پاراستنی یه‌كپارچه‌یی عێراق ده‌به‌ستێته‌وه به جێ به‌جێ كردنی ده‌ستوور.\nڕیفراندۆم شه‌رعیه و هه‌لنه‌وه‌شاوه‌ته‌وه و هه‌لناوه‌شێته‌وه چونكه حكومه‌تی عێراق و ده‌سه‌لات داره‌كانی له ماوه‌ی زیاتر له ده‌سه‌لاتی ڕابردوو به‌هیچ شێوه‌یه‌ك پابه‌ند نه‌بوون به پێدانی ده‌سه‌لاتی فیدرالی به حكومه‌تی هه‌رێم ئه‌و ده‌سه‌لاتانه‌ی كه حكومه‌تی هه‌رێمیش به‌كاری هێناوه ته‌حه‌دی گه‌وره بووه له‌سه‌ر حكومه‌تی عێراق، هه‌روه‌ها عێراق بۆته دارده‌ستی وڵاتانی ناوچه و شتێك نه‌ماوه به‌ناوی سه‌روه‌ری عێراق، چونكه له ئێستادا ئێران ده‌ست ڕۆیشتووی ژماره یه‌كه و له عێراقدا و زیاتر له 22 ده‌وله‌تی تری جیهانیش له‌ژێر ناوی جیا جیا سه‌ربازیان له عێراقدا هه‌یه و ئاسمانی عێراقیش بۆته جێگای ته‌ڕاتێتی فڕۆكه‌ی جه‌نگی وڵاتانی دراوسێ.\nله لایه‌كی تره‌وه كۆماری عێراق به‌هیچ شێوه‌یه‌ك (دیموكراسی)نی یه ئه‌گه‌ر بریار بێت وڵات دیموكراسی بێت ده‌بێت رێزی ته‌واو له ده‌نگی (به‌لێ)ی خه‌لكی كوردستان بگرێت و وه‌ك پرۆسه‌یه‌كی دیموكراسی قبوڵ بكرێت به تایبه‌ت كه ئه‌نجامی ڕیفراندۆمی هه‌رێمی كوردستان نه‌كه‌وتۆته بواری جێبه‌جێ كردنه‌وه و جێبه‌جێ كردنی به‌ستراوه‌ته‌وه به پابه‌ند بوونی عێراق به (مادده‌ی یه‌كه‌م)ی ده‌ستوور كه (خۆیان شانازی پێوه ده‌كه‌ن)، هه‌روه‌ها په‌رله‌مانی عێراق هیچ رێزێك بۆ پێكهاته نه‌ته‌وه‌یه‌كان و بنه‌مای ته‌وافوقی سیاسی و ئیداری دانانێت و هه‌ر جاره‌ی له‌ژێر بیانویه‌ك پێكهاته‌یه‌كی عێراق له بڕیاردان ده‌سڕێته‌وه و بۆته جێگای ده‌ركردتنی یاسای سوپای سه‌ربازی مه‌زهه‌بی بۆ قڕكردنی ده‌نگی جیاواز. بۆیه حكومه‌تی هه‌رێم وه‌ك وه‌ڵام بۆ دادگا رێزگرتنی بۆ ئه‌و مادده‌یه‌ی ده‌ستوور راگه‌یاند له روانگه‌ی خوێندنه‌وه‌ی ئه‌وه‌ی (ئه‌م ده‌ستووره یه‌ك پارچه‌یی خاكی عێراق ده‌پارێزێت) واته جێبه‌جێ نه‌كردنی ده‌بێته هۆی ئه‌وه‌ی هه‌وڵ بدرێت له داهاتوودا ببینه دوو دراوسێ ی باش!


Ö:: بوجه‌ی کوردستان زیاد ده‌کات و گه‌نده‌ڵه‌کان هه‌ڵپه‌رکێیانه..؟\nنووسینی: د. کوردۆ په‌رۆش\nبوجه‌ی کوردستان زیاد ده‌کات و گه‌نده‌ڵه‌کان هه‌ڵپه‌رکێیانه..؟ د. کوردۆ په‌رۆش\nپیاوی گه‌نده‌ڵ و درۆزن جێگه‌ی مرۆڤی به تواناو ڕاستگۆیان نه‌هێشتۆته‌وه و خۆش باوه‌ڕه‌ه‌کانیش ئه‌وڕۆ که‌م ته‌مه‌ن ماونه‌ته‌وه، سیاسه‌تی گیرفانچیه‌کان ده‌ست و ده‌می پیاوانی مرۆڤ دۆست و نه‌ته‌وه په‌روه‌ره‌کانیان به‌ستۆته‌وه‌و دزو جه‌رده‌و جاش و فایلداره‌کانیان کردۆته سه‌روه‌ر و پیاوه ماقول و خاوه‌ن کۆشک و ته‌لار، خاکی کوردوستان به‌رته‌نگ کراوه‌و جێگه‌ی سه‌رفرازان ته‌نها قه‌برستانه‌کانه و جێگه‌ی ته‌رمه‌کانیشیان زووتر فڕۆشراون.\nپێش ئه‌وه‌ی بێمه ناوه‌ڕۆکی باسه‌که، ده‌بێت زۆر سوپاسی هه‌ستی ئه‌و برا کوردانه بکه‌م که تا ئێستا بڕێک له ناوی گه‌نده‌ڵه‌کانیان بۆ ناردوم له ووڵاتانی سوێد و دانمارک و نه‌رویج و به‌ریتانیا وه هه‌ندێ ناوی تاک تاکی تریش له ووڵاتانی تره‌وه.. من زۆر سوپاسیان ده‌که‌م که ئه‌و هه‌نگاوه‌ی من گرتومه‌ته سه‌ر شان به پیرۆزی ده‌زانن منیش ڵای خۆمه‌وه زۆر ڕێزیم هه‌یه بۆیان، وه به‌لێنیان ده‌ده‌مێ به کوردستان که ناوی هیچ له‌و کوردانه ئاشکرا نه‌کرێت به‌بێ ڕه‌زامه‌ندی خۆیان ، ئه‌گه‌ر به پێویستمان زانی له دواڕۆژدا، چونکه ئه‌و هه‌موو ناوانه‌ی که ده‌گاته ده‌ستمان کۆیان ده‌که‌ینه‌وه ،وه ماوه‌یه‌کی سنوردار ده‌ده‌ینه سه‌رکردایه‌تی هه‌رێم ئه‌گه‌ر ئه‌وان خۆیان هه‌لنه‌ستن به دروست کردنی ئه‌و لێژنه یاساییه، که له په‌رله‌مان و له حکومه‌تی هه‌رێم پێک هاتبێ و بێ لایه‌ن بێت و ناوی ئه‌و که‌سانه تۆمار نه‌که‌ن و نه‌یانده‌نه ده‌ست به‌رپرسانی ئه‌و ووڵاتانه‌ی لێیان گه‌ڕاونه‌ته‌وه.\nئێمه وه‌ک هه‌ستێکی نه‌ته‌وایه‌تی ناچار ده‌بین به ڕاشکاوی ناوه‌کان بڵاو بکه‌ینه‌وه بۆ مییلله‌ت که ئه‌وان ته‌نها ده‌سه‌ڵاتی کۆتاییان هه‌یه بۆ سزادانیان چونکی ئه‌و کارانه‌ی ئه‌م گه‌نده‌ڵانه ده‌یکه‌ن ئه‌مڕۆ له ووڵات زۆر که‌متر زه‌ره‌رمه‌ند نین له‌و سیخورو جاسوسه کوردانه‌ی که ناوه‌کانیان له ڕۆژنامه‌کان بڵاو بۆته‌وه. چونکه وه‌ک له مێژووی زۆر له وولآتانی جیهان به تایبه‌تی له دوای کۆتایی شه‌ڕی جیهانی دووهه‌م کۆمه‌لێک گه‌نده‌ڵ گه‌ڕانه‌وه ووڵاته‌کانیان و خێرو سه‌روه‌تی ئه‌و وڵاتانه‌یان ڕوخاند له‌به‌ر دزیو جه‌رده‌یی که ده‌یان کرد به ناوی خزمه‌تکردن که ئابوری ووڵاته‌کانیان ڕماند تا که‌وتنه ژێر سزای یاسایی.ئه‌وانه وه‌ک ئه‌و گه‌نده‌ڵانه‌ی ڵای ئێمه که زۆربه‌یان خاوه‌نی پاره‌یه‌کی زۆرن و چه‌ند پارجه زه‌وییک و هه‌ندێکیان خانوی میریشیان له‌سه‌ر خۆ تاپۆ کردوه و هه‌ندێکیان ده‌سه‌ڵات دارانی هه‌رێم به هه‌ردوو پارته سه‌رکیکه‌وه واته پارتیو یه‌کێتی هه‌ستاون به کڕینی خانو بۆیان یان پاره‌ی کرێی خانوه‌کانیان ده‌ده‌ن . به بۆنه‌ی ئه‌وه‌ی ئه‌مانه بلیمه‌ته ناسراوه نه‌ته‌وه په‌روه‌ره‌کانی کوردن بۆ خزمه‌ت کردن گه‌ڕاونه‌ته ووڵات. بۆیه داو له هه‌ر کوردێکی به شه‌ره‌ف ده‌که‌م هه‌ر زانیاریه‌کیان له باره‌ی گه‌نده‌ڵه‌کانی ده‌ره‌وی ووڵات هه‌یه ناوو نیشانی ئه‌و گه‌نده‌ڵانه‌مان بۆ بنێرن ئه‌گه‌ر ده‌شزانن له ج شوێنێکی فه‌رمانی یان نا فه‌رمانی کار ده‌که‌ن ئه‌وه باشتریشه، چونکه زۆر له‌و گه‌نده‌ڵانه به‌رپرسی گه‌وره‌یان لێ ده‌رچوه و به‌ڵکو شوینی ماقولیان خستۆته ژێر چنگیانه‌وه  وه‌ک موسته‌شاری سه‌رۆک هه‌رێم و سه‌ۆرک کۆمارو سه ر‌ۆک ئه‌نجومه‌نی وه‌زیر‌ان و تا ده‌گاته وه‌زیرو مودیری گشتی له ده‌زگاکانی حکومی وه هه‌ندێکیان به‌ر پرسی لق و مه‌ڵبه‌ند و تاکو ده‌گاته ده‌زگای پێسمه‌رگه‌ش که ئه‌مانه جێگای داخه به‌ڵکو ده‌بوایه ئه‌و گه‌نج و ڵاوانه‌ی ئه‌مڕۆ بێ ئێش ده‌گه‌ڕێن ئه‌وان کاره‌کانیان بگرتایه‌ته سه ر‌شان…….\nئه‌گه‌ر ئه‌وڕۆ ڕۆشنبیران ده‌ست نه‌خه‌ی‌نه نێو ده‌ستی یه‌کتر و به‌ره‌نگاری ئه‌و ڕووداوه دڵته‌زێنه‌رانه نه‌بینه‌وه، ئه‌وا ته‌نها کوردوستانێکمان بۆ ده‌مێنێته‌وه که ته‌نها جێگه‌ی خۆفڕۆشان و گه‌نده‌ڵچیان بێت و چینه خه‌باتکاره‌که‌ش ده‌بێت پۆل پۆل ڕوو له هه‌نده‌ران بکه‌ن.\nد. کوردۆ په‌رۆش


وەزیری کارەبای هەرێم ڕایگەیاند، تەواوبوونی بەستنی پێوەری زیرەک زیاتر لە بەرژەوەندیی هاوڵاتییانە، بۆیە بەستنی ئەو سیستمە خێراتر دەکرێت.\nلە کۆبونەوەیەکی وەزارەتەکەیدا ئەمڕۆ 6 ی تشرینی یەکەم، کەمال محەمەد، وەزیری کارەبای هەرێم ڕایگەیاندووە، “پێوەری زیرەك بۆ خزمەتی خەڵك و باشبوونی ڕەوشی كارەبایە و بە بەستنی فشار لەسەر کەرتەکە کەمدەکاتەوە بۆیە تاوەکو ئێستا 320 هەزار پێوەری زیرەك بەستراوە”.\nوەزیری کارەبا ئاشکرایکردووە، بڕیاردراوە خێراییەكی زیاتر بە پرۆژەكە بدرێت چونكە لەلایەك بارگرانی لەسەر تۆڕەكانی كارەبا ناهێڵێت و دەبێتە هۆی زیادبوونی ماوەكانی پێدانی كارەبا و دادپەروەرییش لە دابەشكردنی كارەبا جێبەجێ دەكات، لەگەڵ زۆربوونی ژمارەی هاوبەشانی كارەبا و بەرزبوونەوەی خواستدا بوونی ئەو پێوەرە زۆر پێویستە “.\nکەمال محەمەد ئاماژەی بەوەشکردووە، “وەكو وەزارەت هیچ درێغییەك ناكەین لە جێبەجێكردنی پرۆژەكە بەخۆشحاڵیەوە لەڕووی جێبەجێكردنەوە بەیەكێك لە پرۆژە سەركەوتووەكانی وەزارەت دادەنرێت و بە تەواوبوونی چاوەڕێی سەرکەوتنی لێدەکەین”.\nوەزارەتی کارەبای هەرێم پڕۆژەیەکی بەناوی پێوەری زیرەک، یان سیستمی زیرەک دەستپێکردووە و لە ئێستادا لە زۆرینەی گەڕەکەکانی شاری سلێمانی بەستراوە، بە وتەی وەزارەتی کارەبا بە بەستنی ئەم پێوەرە ڕوندەبێتەوە لە چ ناوچەیەک زیاتر کارەبا بەکاردێت یان بەهەدەر دەدرێت.\nپەکەکە: سوپای تورکیا لە چەند ناوچەیەکی هەرێم کشایەوە\nناوەندی ڕاگەیاندن و چاپەمەنیی هەپەگە، ڕایگەیاند، بەهۆی ئەو ڕێکكارە سەربازییانەی ئەوان گرتوویاننەتەبەر، سوپای تورکیا لە چەند ناوچەیەک دەستی…\nجێگری سەرۆك وەزیرانی هەرێم لەگەڵ ژمارەیەك لە سەرمایەدار و وەبەرهێنەرانی پارێزگای سلێمانی كۆبووەوە و پێیڕاگەیاندن لە ماوەیەكی نزیكدا…\nسەرۆكایەتیی ڕوسیا هێرشەكەی ئەمڕۆی شاری نیس لە فەڕەنسا بە كارەسات ناودەبات و ئیدانەی بڵاوكردنەوەی وێنەی كاریكاتێریی پێغەمبەری ئیسلامیش…\nهێزەکانی هاوپەیمانی نێودەوڵەتی دژی داعش بۆردومانی چەند بنکە و بارەگایەکی چەکدارانی داعشیان لە نزیک گوندی پەلکانە و غەرەکرد.…


ستراتیژێک بۆ ئافراندنی دەرفەت و پشت بەستنی رۆژهەڵات بە پ‌ک‌ک – Giareng\nلە 11 مارس , 2014\nپێشەکی: ڕۆژهەڵاتی کوردستان بە بەراورد بەشەکانی تری کوردستان تا ئێستا نەیتوانیوە دەسکەوتێکی ئەوتۆ بە دەست بێنێت، دیارە هەرکام لە بەشەکانی کوردستان چ لە بواری ژئوپۆلتیکەوە چ لە بواری ڕەوتی مێژوویی و چ کەش وهەوای سیاسی دەسەڵاتی وڵاتی سەردەست، خاوەن تایبەتمەندییەکانی خۆیەتی، بەڵام ئەوشتەی کەگرنگە ئەوەیە کە بزووتنەوەی رۆژهەڵات لە بواری سوبژکتیڤەوە تووشی قەیرانی نەبوونی بەرنامەی ستراتیژیکن. ڕۆژهەڵات خاوەن چەند حیزبی سیاسی و کۆمەڵێک چالاکەوانن کە لە گۆڕەپانی کردەوەداڕۆڵی خۆیان دەگێڕن، حیزبی دێموکراتی کوردستان وەک کۆنترین حیزبی سیاسی کورد لەم بەشەدا لە کوردستان دامەزراوەو لە زۆربەی ناوچەکاندا لایەنگەری خۆی هەیە و لە کاتی خۆیدا بەهێزترین حیزبی کوردستان و لە بەهێزترین ئۆپوزیسیونی کۆماری ئیسلامی بووە، کۆمەڵە وەک رێکخراوەیەکی سۆسیالیستی لە سەردمێکدا توانی وەک بەهێزترین رێکخراوەی چەپی ئێران پێناسە بکرێت ، پارتی ژیانی ئازادی کوردستان وەک باڵی ڕوژهەڵاتی پ‌ک‌ک نوێترین دامەزراوی رۆژهەڵاتە. ئەمانە وەک حیزب و رێکخراو، هێزە سەرکیەکانی ڕۆژهەڵاتی کوردستانن، لە ناوخودی وڵاتیشدا کۆمەڵێک چالاکی سیاسی و مەدنی هەن کە خاوەنی بیرو هزرێکی نوێن کە لە ساڵانی ڕابردوودا وەک کۆمەڵگای مەدنی کورد پێناسە ئەکرێن ، ئەمانە زۆربەی هەرە زۆری ئەکتری بواری سیاسی رۆژهەڵاتن، پژاک وەک نوێترین پارتی کوردستان بە پشتیوانی پ‌ک‌ک توانیوێتی لە درێژەی چەند ساڵدا بکەوێتە بەر چاوی میدیاکانی ڕاگەیاندن و خۆی وەک ئاڵترناتیوی حیزبە کۆنەکان پێناسە بکات.\nلەم وتارەدا ئەخرێتە بەر باس کە: پژاک رۆڵی لە ئێستادا وداهاتووی ڕۆژهەڵاتی کوردستان دا چی دەبێت؟ ئاخو دەتوانێت رۆڵی پ‌ک‌ک لە ڕۆژهەڵات بگیڕێت و ببێتە گەورەترین قەیران سیاسی بۆ حکومەتی ناوەندی تاران ؟ بو وڵام دانەوەی ئەم پرسیارانە پێویستە بە کورتی لە سەر رۆژهەڵات و چونیەتی سەرهەڵدانی پژاک دەست پێ بکەین بەڵام بەرلە ئەوە پێویستە ئاوڕێک لە لایەنەکانی تری سیاسی کورد بدەینەوە.\nدوابەدوای تێرۆریڕێبەرانی کورد و ئازاد بوونی باشوری کوردستان پارتەکانی ڕۆژهەڵات کوردستان بە ناچاری دەستیان لە خەباتی چەکدارانە کێشا وبنکە ستراتیژیکەکانی وەک قەندیل و چەند شوێنیکی گرینگیتریان چۆڵ کرد کە بە کردەوە خۆیان وەک پرسی سیاسی کوژاندەوە ئەمە خۆی بوو بە هۆی بێ هیواییەک لە ناو چالاکانی کورد ولایەنگەرانی حیزبەکان و بەگشتی کورد لە ڕۆژهەڵاتدا.\nجێگای ئاماژەیە کە لە دوای هاتنی دەوڵەتی رێفۆرمخوازن، جموجۆڵێکی گەورە لە ئێران و کوردستان دەستی پێ کرد، هەرچەند زۆربەی هەرە زۆری خەڵکی کورد هیچ کاتێک دڵیان بە دەسەڵات دارانی تاران خۆش نەدەکرد کە لە سەرهەڵدانەکەی زستانی ١٣٧٧ بو شەرمەزار کردنی دەسبەسەر کردنی عەبدووڵڵا ئوجەلان بە روونی ئاشکرا بوو.کە لە دوای مەجلیسی شەشەم هەموو هیواکانی کە بە ڕێفۆرم و دەوڵەتی موحەمەدی خاتمی هاتووە گوڕ، هێدی هێدی کەم بووەوە و بڕێک لە چالاکانی کوردستان هیوایان بە گوڕانکاریەکانی ناو خۆیش بە گشتی نەما و پەنایان برد بەرەولای پ ک ک.\nسەرتای ئەم بێ هیواییە گەورەیە کە رۆژهەڵاتی گرتەوە هاوکات بوو لەگەڵ دەسبەسەرکردنی عەبدوڵڵا ئۆجەلان سەرووکی پارتی کرێکارانی کوردستان لەلایەن تورکیاوە کە بوو بەهۆی ئەوەیکە کوردی رۆژهەڵات زۆرتر بیر لە ناسینی پ‌ک‌ک بکات. لە دوای ئەم قۆناخە، نزیکبوونەوەی پ‌ک‌ک و کۆماری ئیسلامی وای کرد پێوەندییەک لەنێوان ئەندامانی پ‌ک‌ک و بڕێک لەچالاکانی کورد دورست بکات ئەمەش خۆی هاوکات بوو لە گەڵ گواستنەوی بنکەی سەرکردایەتی پ‌ک‌ک لە شام و لوبنانەوە بۆ قەندیل.\nبوێە ئەندامانی پ‌ک‌ک توانیان لە بڕێک لەو چالاکانە خۆیان نزیک بکەنەوە، لەقۆناخی دواتردا بڕێک لە لاوانی کورد وەک پێشمەرگە ببنە ئەندامی پ‌ک‌ک لە بەر ئەوە لە سەرەتای دامەزراندی پژاک مەترسی کەمتر بوو لە سەر لاینگرانی ئەو حیزبە تا لایەنگەرانی حیزبی دێموکرات وکۆمەڵە، دەبینرا کە بە ئاسایی ئەندامانی پ‌ک‌ک بۆ چالاکی هاتووچوی شارەکانی کوردستانیان ئەکرد ئەمەش بوو بە هۆی ئەوە کە زۆر کەس بە بێ ترس لایەنگەری لە پ‌ک‌ک و پژاک بکەن.\nئەم ئەندامانە پاشان توانیان لەنێو پ‌ک‌ک ببنەهێزیکی بەرچاوو داوای چالاکی بۆ رۆژهەڵاتی کوردستان لە پ‌ک‌ک بکەن، ئەمە هاوکات بوو لەگەڵ هێرشی ئەمریکا بۆسەر ئەفغانستان ولە دووایداعێراق . زۆربەی زانایانی بواری سیاسەت پێیانوابوو کە ئەگەری ئەوە هەیە، ئەمریکا لەهەنگاوی سێهەمدا هێرش بکاتە سەر کۆماری ئیسلامیی ئێران، کوردی رۆژهەڵاتیش بەشێوەی باشوور رێگای چەند ساڵە بە یەک شەو دەپێوێت.\nسەرکردایەتیی پ‌ک‌ک بەدامەزراندنی “پارتی ژیانی ئازادی کوردستان” لەڕاستیدا دیەویست هاوکات دووخاڵ بپێکێ:\nیەکەم و سەرەکەی‌ترین هۆی ئەمە بوو کە ئەگەر ئەمریکا هێرش بکاتە سەر ئێران پ‌ک‌ک بتوانێ شوێن پێیەک لە ڕۆژهەڵات بەدەست بێنێت. چونکە بە هۆی ئەوەیکە لەباشوور کەس (پ‌ک‌ک)ی نەدەناسی لەسەرەتای ساڵەکانی ١٩٩٠ نەیتوانی لەباشوری کوردستان زیاتر لە چیای قەندیل بەدەست بێنێت ئەویش بەشەڕێ خوێناوی لە گەڵ پارتی و یەکێتی.\nهەروەها جورێک وڵامی داخوازیەکانی ئەندامانی ڕۆژهەڵاتی بداتەوە چونکە ئەگەری ئەوە هەبوو کە ڕۆژهەڵاتیەکان وەک ئەندامانی نۆێ ئاڵوزی بخەنە ناو پ‌ک‌ک.\nحیزبەکانی کوردستان بەکردەوە پیشانیان داوە کە ناتوانن لە بەشەکانی‌تری کوردستان دەستێوەردان بکەن لە بەر ئەوەی هێزی یاری سیاسیان لەناو چەکە بەرتەسک ئەکاتەوە ئەبێتە هۆی یەکگرتوی نێوان دەوڵەتانی ناوچەکە دژی ئەوحیزبەو بەگشتی کوردیش.\nجگە لەمە خەباتی کوردستان پیشانیداوە کە رێکخراوە کوردی‌یەکان بەبێپشتگیری وڵاتانی‌تر نەیانتوانیوە خەباتی چەکداری بکەن.\nدوای ئاڵۆزیەکانی سوریە پ‌ک‌ک پێویستی بە ئێران زۆرتر بوو، بوێە، پژاک ئیتر وەک جاران ڕۆڵینەما و زۆر بەهێزەکانی پژاکیش گوێزرانەوە بۆ رۆژئاوای کوردستان و ئەگەری ئەوە هەیە ئیتر نەگەرێنەوە بۆ قەندیل.\nتورکیاش باش هەست بە زەختی هاوپەیمانی پ‌ک‌ک و ئێران دەکات، بۆیە لە دووساڵی ڕابردوودا دەوڵەتی ئۆردوگان، بە خێرایی زۆرتر، تێدەکووشێ بڕێک پوان بە کوردی باکور بدات و وتووێژەکانی لە گەڵ پ‌ک‌ک دەستپێ بکاتەوە ، واتە گومانێ تێدا نیە کە هەر ئەو جۆرە هاوپەیمانی پ‌ک‌ک و ئێران لە درێژماوە دا بە سوودی کوردی باکورە، پشتبەستنی کوردی ڕۆژهەڵات بە پ‌ک‌ک تەنیا کورد لە ئەم بەشە دا دەکاتە ئامرازی گەمە سیاسی هیچ قازانجێکی بۆڕۆژهەڵات نیە و ئەمە راستییەکی حاشا هەڵنەگرە لە سیاسەتی کورد لە هەر بەشێک لە کوردستاندا.\nبەڵام پاشان زۆرتر لەیەک دەیە دەر دەکەوێ کە کوردی ڕۆژهەڵات هێشتا نەگەیشتووەتە ئەو قەناعەتەی کە پشت بەستنی بە هێزەکانی بەشەکانی‌تری کوردستان شتێکی وەهمیە و تا ئێستا لەلایەن پ‌ک‌ک و یەکێتی و پارتیەوە وەک ئامرزازێک ئێستفادەیان لێکراوەو ە هیچ هەنگاوێکیشی بۆ هەڵنەگراوە، پ‌ک‌ک باش دەزانی کە شەڕی هاوکات دژی دوو وڵاتی تورکیا و ئێرانی پێناکرێت و دوای کەمبوونەوەی ئەگەری هێرشی ئەمریکا بوسەر ئێران بەکردەوە ڕۆڵی پژاکیش کاڵ دەبێتەوە و تا بگاتە ئاستێکی زۆر لاوازتر لەحیزبەکانی تری ڕۆژهەڵات.\nپ‌ک‌ک بو ئەوی بتوانێت بەئامانجەکانی خۆی لەباکوری کوردستان بگات ناچارە لەگەڵ وڵاتانیتری ڕۆژهەڵاتی ناوەڕاست پێوەندی بکات و پەیمان سیاسی ببستێت، دیارە گرنگترین هاوپەیمانی پ‌ک‌ک دەتوانێ کۆماری ئێسلامی ئێران بێت، لەساڵانی ڕابردودا وەک سیاسەتێکی کاتی نێوانی پ‌ک‌ک و ئێران- بەهۆی دامەزراندنی پژاک لەلایەن پ‌ک‌ک وە – ئاڵۆزبوو، کە بووە هۆی دواخستنی پرۆسەی ئاشتی لەباکور بەڵام دیارە کە ئەوە بەشێوەیەکی کاتی بووەو دیسان پ‌ک‌ک پێویستی بەپشتگیری ئێران هەیە، ئێرانیش بۆ بەربەرەکانێ لەگەڵ تورکیا پێویستی بە پ‌ک‌ک هەیە.\nدوای جەنگی ناخۆ لەسوریە، ریزبەندی نێونەتەویی بە شێوەیکی زەق خۆیی ئاشکرا کرد لە لاێکەوە دەوڵتی بەشار ئەسەد و ئێران بە پشتیوانی روسیە ببوونە یەک لاین و ئوپوزیسیونی سوریە و تورکیا بە پشتیوانی وڵاتانی رۆژئاوایی و ئەمریکا لە لاینی ترەوە ئەم ریزبەندیە بوون. لەبەر بەرەکانی تورکیا و ئێران لەو وڵاتە، ئێران، روسیا و بەشار ئەسەد بەباشی توانی کە لەگەڵ پ‌ک‌ک رێک کەوێت و حکومەتی هەریم و بە تاێبەتی پارتی دێمۆکراتی کوردستان چوونە رێزی وڵاتانی رۆژئاوایی و ئەمریکاوە.\nهەر چەندە سپای پاسدارن لەهاوینی ٢٠١١ هێرشی بەرفراوانی کردە سەرپژاک و بڕێک ناوچەکانی لە دەست پژاک دەرهێنا وپ‌ک‌کەی ناچار کرد کە پژاک کونترۆڵ بکات و تا ڕادەیەکی زۆر پژاک لاواز بوویەوە بەڵام ئەم هێرشە بوو بە دەسپێکی پێوەندیکی ستراتژیک لە نێوان ئێران و پ‌ک‌ک.\nلە لایەکی ترەوە گۆڕانکاری سەرکردایەتی ناو خۆی پ‌ک‌ک لە گەرماوگەرمی گوڕانکاریەکانی سوریە و رۆژئاوای کوردستان وهەروەها وتووێژەکانی دەوڵتی تورکیا و پ‌ک‌ک زۆر سەرنج راکێش بوو، موراد قەرایلان وەک باڵی نەتەوەیی‌تری پ‌ک‌ک جێگەی خۆی دا بە جەمیل باییکی باڵی چەپ و نزیک بە ئێران ، ئەم گۆڕانکاریە هاوکات بو لە گەڵ گواستنەوەی زۆربەی هێزەکانی پژاک بو رۆژئاوای کوردستان.\nئەمە لە راستیدا وا نیشان دەدا کە پژاکیش بەکردەوە وردە وردە بەرەرو پەراوێز ئەکشێتەوە و پژاکیش وەک هێزێکی ناسەربەخۆ وگرێدراوی بەشەکانی تری کوردستان لە کەش و هەوای ئاسایی ناوچەکە ناتوانێت رۆڵێکی ئەوتۆ و دەسکەوتێکی بۆ رۆژهەڵات هەبێت.\nجگە لە ئەمانە لە بواری رێزبەندی نێونەتەوییەوە دەوڵتی تورکیا هاوپەێمانی وڵاتانی روژئاوا و ئامریکا و پ‌ک‌کیش وەک ئۆپۆزسیۆنی ئەودەوڵەتە ناچارە بۆ دوزینەوەی هاوپێمان بە دوای وڵاتانی رەقیبی رۆژئاوا بێت، بویە باشترین هاوپێمانی وڵاتانی وەک ئێران و روسیاو چین و ئەرمەنستان و سوریایە،و ئەگەریش کرا لە ناکۆکیەکانی کاتی نێوان تورکیا و وڵاتانی تری ناوچەکە کەڵک وەر بگرێت لە بەر ئەمە کە گووتاری پ‌ک‌ک لە هەنبەر بارۆدوخی سیاسەتەکانی تورکیا و هاوپێمانەکانی ئەو وڵاتە دارێژراوە.\nژئوپۆلتیکی کوردستان و وڵاتانی سەر دەست وا دەخوازێ کە ئەو وڵاتانە هاوپێمانی کوردی بەشەکانی تری کوردستان لە دەرەوەی سنورەکانی خۆیان بن، لە درێژەی خەباتی کورد ئەم راستیە دەرکەوتوە کە ئێران هەمیشە هاوپەێمانی کوردی باشور و کوردی باکور بێت، سوریە هاوپەێمانی کورد باکور بێت و تارادەی کەمتر لەگەڵ کوردی باشور بێت، تورکیاش هەرچەند لە ڕابردودا بە هوی سیاستی دژی کوردی پشتگیری راستەوخۆی لە کوردی بەشەکانی تری کوردستان نەدەکرد بەڵام دەزانین ئەوڕو پێوەندیکی زۆر بەهێزی لە گەڵ کوردی باشور هەیە.\nلە لێکدانەوێکی گووتاری پ‌ک‌ک “بێلە بەر چاونەگرتنی کێشە تیوریەکانی لەم مژارەدا”ئایدۆلۆژیکی داڕژراوە بۆ باکوری کوردستان ، لە بەر ئەوی جووڵانەوەکانی کورد لە سەد ساڵی ڕابڕدوو دا پیشان دەدا کە پارچەکانی کوردستان خاونی تاێبەتمەندی و ڕەوتی مێژووی جێاوازن ، پ‌ک‌ک لە باکوری کوردستان و تورکیا خاوەنی پێگەی جەماوەری و کۆمەڵایەتیکی بە هێزە، بەڵام ئەو شێوازە خەباتە و ئەو ئایدۆلۆژییە لە درێژماوە دا ناتوانێت لە ڕۆژهەڵات وڵام دەرەوە بێت ، لە بەر ئەوە کە گووتاری پ‌ک‌ک هەڵقوڵاوی شەق نێوان کوردی باکور و تورکیایە و ناتوانێ نوێنەرایەتی کوردی ڕۆژهەڵات بکات، لە بواری ژێئۆپۆلتیکەوە کوردی باکور پێویستی بە هاوپەێمانی ئێران هەیە ناتوانێت دژی ئێرانیش جەنگ بکات.\nهەر چەند کە کۆماری ئیسلامی بەردەوام گەورەترین ئامرازی بۆ حوکمڕانی سەرکوت و زبر و زەخت بووە بەڵام شیوەی ئەندامگیری و چالاکی لایەنگەرانی پژاک بیانویەکی زۆر باشی بە دەستی حکومەت داوە کە سەرکوتی کورد دەسپێکی سەرکوتەکانی دوایی تری لە ئیران بەگشتی بوو. زۆربەی ئەوانە وا بەسیناریۆی باکور گەشبین بوون لەباتی کاری مەدەنی دەستیانکرد بە چالاکی مەترسیدار بەشێوەی ساڵەکانی ١٩٨٠ و ١٩٩٠ باکوور بەڵام زۆر بەلاوازی، دوابەدوای دەسپێکردنی شەڕی نێوان پژاک و هیزەکانی ئێران پەلاماری هێزەکانی ئاسایشی ئێران بۆ سەرچالاکانی مەدەنی کورد بەگشتیی لێ کەوتەوەو لە سێدارەدانی کەسانێکی زۆر لەلایەنگەرانی پژاک و بڕیک لە ئەندامنی پارتەکانی تر کە جێگەلە دەست چونی زۆر کەسانێکی بەنرخ، زیانێکی زۆر قورس بوو چونکەلە بواری سایکۆلۆژیەوە بوو بە هۆی چاوترسانی کورد.\nهێزی لاوی کورد کە زۆربەیان لایەنگەرانی دوێنی حیزبەکانی تربوون هێندێکیشیان کەسانێک بوون لە جەماوەری بێدەنگی کورد ڕۆژهەڵات، لەجیاتی ئەوەدا ڕەخنە و داخوازی توند لەپارتەکانی ڕۆژهەڵات بگرن، یان بیر لە خولقاندنی رێبازێکی نوێ بکەنەوە چوونە ریزی پارتی کرێکارانی کوردستان بەخەیاڵی دەسکەوتەکانی کورد لەباکوور سەرخۆشبوون، ئەمە بوو بە هۆی لاوازی و شپرزەبوونی زیاتری بەرەی کوردی چی لە ئاستی ئیشی مەدنیدا لە ناوخۆ چی لە ئاستی حیزبەکانی تردا.\nتەنیا رەوتگەڵی لە ئەم هەڵە ئێستفادەیان کرد یەکم پ‌ک‌ک بوو کە توانی بە ئەم شێوە خۆی بە هێزێکی ناوچەی ڕۆژهەڵاتی کوردستان بناسێنێت، هەرچەند کە زیانیشی بۆ پ‌ک‌ک هەبوو،ئەویتریش کۆماری ئیسلامی ئێران بوو، دیارە کۆماری ئیسلامی کە بە جوریک توانی ئەو شپرزاییە بخاتە ناو کۆمەڵگای کوردی و بە بیانوی ئەمنی و ئاسایشی کۆمەڵگای مەدەنی کورد زۆرتر سەرکوت بکات. ئەم سەرکوتیشە لە بەر ئەوەی وەک سیاسەتێکی کاتی بووە درێژەی پێ نادرێت لە ڕاستیدا تەنیا ئەبێتە کێشەێکی دەروونی بو کۆمەڵگای کوردی.\nبەڵام ئەمانە شتێکیان لەبیر کردووە کە پارتی کرێکارانی کوردستان لەڕاستیدا هاوپەیمانی ستراتیژیکی کۆماری ئیسلامیە، بۆ گەیشتن بەئامانجەکانی لەباکوور پێویستی بەم هاوپەیمانیە هەیە، جا ڕەوتێک کە هاوپەیمانی ئێرانە کە وەک دوژمنی کوردی ڕۆژ هەڵات دەناسرێت چۆن ئەتوانێت خەباتی رزگاری خوازی بۆڕۆژهەڵات بکات.بویە کوردی ڕۆژهەڵات تەنیا وەک سوتەمەنی پ‌ک‌ک گەمەی پێ کرا، وەک سود وەرگرتن لە کوردی ڕۆژهەڵات بۆ شەڕی چەکداری و هەر وەها بەرین کردنی قووڵایی ستراتیژی خۆی لە ناوچەکە.\nدەبینرێت کە هەر لە ئێستاوە پارتی ژیانی ئازادی کوردستان ئێتر وەک جاران بوونی نیە ئەو گوڕانکاریە کە بە ناو کۆدار دەناسرێت لە راستیدا تەنیا بۆ بێدەنگ ڕاگردنی ئەندامان و لاینگرانی رۆژهەڵاتی پ‌ک‌ک و پژاکە هیچ روانگەێکی رووناک بەدی ناکرێت. لە بەر ئەوە کە ئەو رێک خراوە نە ئیتر ئەتوانێت بەشێوەێکی سنور دار چالاکی چەک داری بکات و نە ئیتر ئەتوانێت وەک جاران سرنجی خەڵک بولای خۆێ رابکێشێت تەنیا کاری ئەندامان و لاینگرانی پ‌ک‌ک و پژاک لە رۆژهەڵات پڕوپاگەندە بۆ دەسکەوت یان گوڕانکاریەکانی باکور و رۆژئاوایە نە شتێکی دیکە.\nکوردی ڕۆژهەڵات پێویستە لە هەموو بوارەکانی کۆمەڵگادا واتە چە لە بواری سیاسەتدا و چە لە بواری کولتوری و ئابووری و تەنانەت ئەدبی و هونەریەوە ئەکتیڤ بن و چالاکیەکانیش پێویستە خاوەن ستراتیژیەکی ئاکام دار بێت، واتە کارێک کە بەرهەمێکی دیاری کراوی نەبێت ئەوە کارە هەڵەیە ، ئەمەش پێویستی بە لە خۆبوردەیی و پسپوری هەیە ، واتە چوون لە ئاستی خەبات و بەرخۆدانیەت بویە لە خۆبوردەیی یەکم هەنگاوە بو خۆلقاندنی وهەروەها هەبوونی شارەزایی و پسپۆڕیش دەبێتە هۆی ئەوەیکە دەرکەوتی هەرکردەوەیەک بەسوود و گونجاو بێت ، دیارە ئەم کارانە پێویستی بە ئەوە هەیە کە داخوازیەکانی کورد لە ئاستێکی خەێاڵی بێتە سەر داخوازیگەلێکی هەست پێ کراوە واتە کورد بزانی بە کردوەوە چی دەوێ.\nبوێە لە ئاکامدا ئەتوانین بڵێن، قەیرانی کەمتەر خەمی حزبەکانی ڕۆژهەڵاتی کوردستان کە بووەتە هۆی رووکردنی کوردی رۆژهەڵات لە پ‌ک‌ک، کە خۆی هەڵەێکی مێژووی بووە.ئەو رێگایەش لەبێ سیاسەت‌ترین و بێ‌ستراتیژی‌ترین ڕێگایەک بوو کە لە بەری گرتوون. و هەروەها کوردی ئێران بە م شێوەیە دەرگای تورکیای لە روی خۆیدا داخست لە بەر ئەوەی لە بواری ژیئوستراتژیک کوردستانی ئێران ناچارە لەگەڵ ریزی وڵاتانی رۆژئاوایی و ئەمریکا و تورکیا بێت کەهێشتا کوردی رۆژهەڵات. نەیتوانیوە وەک هاوپەێمانێک کەڵکی لێ وەر بگرێت. بوێە کوردی ڕۆژهەڵات پێویستە بە زووترین کات پێداچونەویەکی گەورە و خێرا لە کردەوەکانی خۆی بکاتەوە و لە سەر ئاستی واقعی خۆی ژێرخانێکی بەهێز بۆ خەباتی خۆی دورست بکات.ئەگەر کوردی ڕۆژهەڵات نەتوانێت هاوکات لە گەڵ پارچەکانی تری کوردستان دا دەسکەوت بە دەست بێنێت ، توانای سەرکۆتی گووتاری لە لایەن گووتاری ئێرانیەوە زۆرە و ئەبێتە ئاستەنگێکی زۆر زەحمەت لەبەر ئەوەی کە گووتاری ئێرانی بەردەوام ویستوویەتی ئەمە بسەلمێنیت کە پرسی کورد لە ئێران جیاوازە لە پارچەکانی تری کوردستان و پرسی کورد لە بەشەکانی تری کوردستان درزێکی واقیعە و لە ئێران ئەم راستیە بوونی نییە.


بزوتنەوەی گۆڕان بەرنامەبوو ، یان كاردانەوە ؟.\nساڵح ژاژڵەیی5/2/2020 519 جار بینراوە\nچی وای لێكردم ئەم زنجیرە نوسینە بڵاو بكەمەوە ؟.\nبۆ ئەوەی ئەوانەی شارەزاییان لە سیاسەتدا نییە، كەمێك لە گەمەی سیاسەت تێ بگەن .\nبۆچی كاك نەوشیروان تا لە ژیاندا مابوو خانەی ڕاپەڕاندنی پێك نەهێنا؟. ئەمە پرسیارێكی گرنگەو ڕونكردنەوەی پێوێستە. بزوتنەوەی گۆڕان خاوەنی جڤاتی نیشتمانی و جڤاتی گشتییە. جڤاتی نیشتمانی خاوەنی بڕیارە. بەڵام جڤاتی گشتی جڤاتێكی ڕاوێژكارییە .\nبە پێی دەستور دەبێ لە كاتی پرسە گرنگەكاندا ڕاوێژ بە ئەندامانی جڤاتی گشتی بكرێت و ڕاو بۆچون و پێشنیارەكانیشیان بە هەند وەرگیرێـت. بەڵام ئەوەی بە لای كاك نەوشیروانەوە گرنگ بوو هەموو ئەوانەی بێكاربون و ببونە هۆكاری قەرەباڵغی لە گردەكە لەم جڤاتەدا كۆیان بكاتەوەو دوریشیان بخاتەوە، بە تایبەتی كادیر و تێكۆشەرە دێرینەكان. لەم هەرێمەدا وا باوە كەس ڕاوێژ بە خوار خۆیەوە نەكات. دانانی ڕاوێژكاریش تەنها بۆ بێدەنگ كردنە .\nئەوەی پشت ڕاستی بۆچونەكەم دەكاتەوە ئەمەیە یەكەم : جارێكیان بە كاك نەوشیروانم گوت بە پێی دەستوور دەبی َ ژمارەی ئەندامانی جڤاتی گشتی بە قەدەر ژمارەی جڤاتی نیشتمانی بێت . ئێستا ژمارەكەی ئێمە زیاترەو چیتر كەس مەكەنە ئەندامی جڤاتی گشتی . وتی كێشە نییە ژمارەی ئەندامانی جڤاتی گشتی چەند بێت . ئەمە وەڵامی دەوێت بۆچی ژمارەی ئەندامانی جڤاتی گشتی هەرچەند بێت گرنگ نییە؟. دووەم بە درێژایی ئەو ماوەیەی من لە جڤات بوم زیاتر لە 100 نوسراومان ناردوە بۆ خانەی ڕاپەڕاندن، بە فەڕمی وەڵامی یەك نوسراویان نەداوینەوە. لە كۆبونەوەكانی جڤاتیشدا پیشنیاری زۆر كراوە ، قسەی زۆر باش كراوە، ڕەخنەی زۆر گیراوە زۆرینەی ئەندامانی جڤاتی گشتی لە زۆر ڕوەوە لە ئەندامانی جڤاتی نیشتمانی بە تواناتربون. لە جڤاتی گشتیدا 12 مامۆستای زانكۆ هەبون. بەڵام هیچ پێشنیارێكمان بە هەند وەرنەگیرا.\nكەواتە بون و نەبونی جڤاتی گشتی هەر وەك یەك وایە. ئەندامانی جڤاتی گشتی شوێنیان لە ئیعرابدا نییە، كە واتە جڤاتی گشتی لە بنەرەتدا زیادەیە. كە تۆ گوێت لێنەگیرێت و هیچ پێشنیارێكت بە هەند وەرنەگیرێت و وەڵامی هیچ داواكارییەكت نەدرێتەوە چ مانایەكی هەیە تۆ خۆت بە ئەندامی جڤات بزانی؟. كەواتە مانەوەت لە جڤاتێكی ئاوادا تەنها خۆ خەلەتاندنەو هیچی تر .\nسەبارەت بە جڤاتی نیشتمانیش، تا كاك نەوشیروان خۆی لە ژیاندا مابوو، گوێی بۆ دەگرتن. بەڵام دوایی خۆی چۆنی بویستایە ئاوا بڕیاری دەدا. دوای وەفاتی كاك نەوشیروانیش جڤاتی نیشتمانی هیچ بڕیارێكی ئەوتۆی نەداوە شایانی باس بوبێت و گرینگی هەبوو بێـت .\nئەو هەموو قسەو باسانە لەسەر خاوەن دارێتی كۆمپانیای وشەو، دەست بەسەراگرتنی تەلەفزیۆنەكە لە لایەن كوڕەكانی كاك نەوشیروانەوە دەكرا، نەیانتوانی كۆبونەوەیەكی جڤات بە تایبەت بۆ ئەم كێشەیە بكەن. قسەی زۆربەی بەرپرس و كادیرەكان ئەمەبوو : چاوەڕێ بكەن ئەگەر گردەكە بەش بەش كراو دابەشكرا، یان فرۆشرا ئەو كات قسە بكەن . باشە ئەو كاتە قسە كردن چ سودێكی دەبێت. بەڵام بەلای ئەوەدا نەدەچون كە بزانن چۆن گۆڕانخوازان بە لێشاو واز لە بزوتنەوەكە دەهێنن لەسەر ئەم پرسە .\nلەم دوایانەشدا كە باسی بەشداریكردن لە حكومەتدا هاتە پێشەوە، لە بەر ئەوەی زوربەیان بە نیازی وەرگرتنی پۆستبون بێ چەندو چون بڕیاریاندا بەشداری لە حكومەتدا بكەین . لە ڕاستیشدا بڕیاردەرەكان لە دەرەوەی جڤاتی گشتین و بەڵێنی پۆستیان بە زۆر كەس داوە . كەواتە ئەندامانی جڤاتی نیشتمانی لە ئێستادانەك خاوەن بڕیارنین، بەڵكۆ بڕیاریان بەسەردا دەدرێت كە چی بكەن . لیِرەدا دێمە سەر وەڵامی پرسیارەكەم .\nبۆچی كاك نەوشیروان تا مابوو خانەی ڕاپەڕاندنی دروست نەكرد ؟. كاك نەوشیروان تا خۆی مابو، هەر خۆی خاوەنی بڕیاربوو، ئەگەرچی دوو جڤاتیش هەبون . لە ڕاستیدا ئەوانە تەنها ڕوكەش بون و خاوەنی هیچ بڕیارێك نەبون. بەڵام ئەگەر خانەی ڕاپەڕاندنی پێك بهێنایە ، ناچار دەبوو گوێ بۆ ئەندامانی خانەی ڕاپەڕاندن بگرێت و لێگەڕێت بڕیارەكانی ئەوانیش جێ بەجێ بكرێن .\nبەڵام چونكە نەیدەویست تا خۆی هەبێ كەس خاوەن بڕیار بێت ، تا لە ژیاندابوو نەیهێشت خانەی ڕاپەڕاندن پێك بهێنرێت . من لە 3 كۆبونەوەی جڤاتی گشتیدا داوام لە مامۆستا جەمال كرد كە بە كاك نەوشیروان بڵێت: ئەندامانی جڤاتی گشتی داوا دەكەن هەڵبژاردن بۆ دەستەی نوێی سەرۆكایەتی جڤاتی گشتی بكرێت . بەڵام كاك نەوشیروان ڕازی نەبوو . هەتا لە جاری سێیەمدا وتوبوی جارێكی تر باسی ئەوە نەكەنەوە. ئەمە لە كاتێكدابوو كە كاك نەوشیروان خۆی پێش هەمومان دەیزانی كە نەخۆشە. لە ڕاستیدا دەبوایە خۆی پەلەی بكردبایە بۆ پێك هێنانی خانەی ڕاپەڕاندن بۆ ئەوەی دوای خۆی پێشێوی و ئاژاوەو دەنگە دەنگ دروست نەبێت .\nبە بۆچونی خۆم ئەگەر كاك نەوشیروان تا لە ژیاندابوو خانەی ڕاپەڕاندنی پێك بهێنایە و پشتیوانی لێبكردنایەو جێگیری بكردنایە، بزوتنەوەی گۆران توشی ئەم شكستەی ئێستا نەدەبوو. دیارە ئەمە بە بێ هۆكار نەبوەو لە زنجیرەكانی پێشوتردا ئاماژەم بۆ كردوەو پێویست ناكات لێرەدا دوو بارەی بكەمە. هەموو باوكەكان كە پیر دەبن پێش ئەوەی بمرن هەوڵ دەدەن یەكێك لە كوڕەكان بكەنە جێگرەوەی خۆیان بۆ ئەوەی دوای خۆیان نەوەكانیان كێشەیان بۆ دروست نەبێت .\nهاوڕێكانی خۆیان كردنە پردو بەسەریاندا پەڕینەوەو كە چونە ئەو بەر تەنها چەند كەسێك بون و ئەوەی هەبوو بەسەر خۆیاندا بەشیان كرد . پێم باش نییە ناوی كەس بهێم بەڵام باسی هەر پۆستێك دەكرێت دەڵێن : باشە كێمان لە فڵانە كەس باشتر هەیە ؟. ئەم قسەیە تەواو ڕاستە چونكە ئەوەندە خەڵك نەماوەتەوە كێبڕكی َ لەسەر پۆستەكان بكەن و ئەوانەی بۆ پۆستەكان دیاریكراون لە هەموانی تر لە پێشترن.\nوەكو دەڵێن : دوكانی بەكر و دوو قاڵب سابون. بەڵام ئەگەر خەڵكانی تریش لەم تیپەدا بەشدار بونایە، ئەنجامەكەی هەر بەم شێوەیەی ئێستا دەبوو ، یان جۆرێكی تر؟.\nبە بۆچونی من گەورەترین كارەسات كە لە ئێستادا بێ جیاوازی بەرۆكی هەموو حیزبەكانی گرتۆتەوەو بۆتە هۆكاری لە گرێژەچونی دام و دەزگاكانی حیزبەكان، زاڵ بونی بەرژەوەندی شەخسییە بەسەر بەرژەوەندی گشتیدا. كار گەیشتۆتە ئەوە هیچ كەسی نە بیر لە بەرژەوەندی گەل و نیشتمان، نە حیزبەكەی خۆی، نە هاوڕێكانی دەكاتەوە . ئەوەی كە بیری لی َدەكاتەوەو لە خەمیدا تەنها خۆیی و خانەوادوەو كەسە نزیكەكانی خۆیەتی .\nسەرنجم داوە هەموو ئەوانەی زۆر دڵسۆزانە كاریان كردوە، دەست پاكبون . هەرچی بۆیان كرابێت كردویانە. بەڵام كاتێك لەبەر هەر هۆیەك بوبێت وازیان هێنابی، كەس لێی نەپرسیونەوە. ئێستا كاتی ئەوە هاتوە وەڵامی ئەوە بدەمەوە : چی وای لێكردم ئەم زنجیرە نوسینە بڵاو بكەمەوە ؟.دەیان ساڵ پێشمەرگە بە كە وازت هێنا، هەموی دەسڕێتەوە و پێت دەڵێن : كوڕە ئەوانە هیچی نایخوات و یەك فلسی قەڵب ناهێنێت. نان ئەو نانەیە ئەمڕۆ لەخوانە. واتە ئەوەی تا دوێنی جاش بوەو ئەمڕو پاسەوانی بەرپرسێكە، زۆر ڕێزی زیاترە لەو كەسەی 10 ساڵ پێشمەرگە بوەو ئێستا لێرە نیە. پێت دەڵێن : كاكە خەبات كردن وەكو سوار بونی قیتار وایەو هەمیشە لە ڕویشتندایە، هەندێك دادەبەزێت و هەندێك سوار دەبن .\nباشە من دابەزیوم لێم ناپرسن لەبەر چی دابەزیوم؟. نەخۆشم ، قاچم شكاوە، توانام نەماوە، بێ ئومێد بوم ، یان لە سایەقی قیتارەكە دەترسم لەناومان بەرێت . جاری واهەیە پێت دەڵێن : كوڕە سروشتی شۆڕش وایە هەندی كەس فەقیر دەبێ . هەندێكیش دەوڵەمەمند. ئەی ناپرسی ئەو دەوڵەمەندە بۆ فەقیر بوو ، ئەو فەقیرەش چۆن دەوڵەمەند بوو ؟. ئەسڵی سیاسەت ئەمەیە .\nئەگەر تا ئێستا نەتزانیوە بیزانە، ئەگەر سیاسەت بكەی ڕەنگە ئەمە بەسەر خۆت بهێنن . بە عەرەبی دەڵێت ( السیاسە فن الممكنات ) واتە چۆنت بۆ دەچێتە سەرو چۆنت بۆ دەگونجێت و چۆنت بۆ دەڕوێنرێت ئاوا بیڕوێنە. هەرگیز نەكەی بیر لە هاوڕێكانت بكەیتەوەو شەریك بۆخۆت دروست بكەی. نەكەی باسی ویژدان بكەی. چونكە باسی ویژدان بێتە پێشەوە ڕیسەكەت دەبێتەوە بە خوری . ویژدان و سیاسەت دوو شتی دژ بە یەكن .\nلە هەموی سەیرتریش ئەوەیە : كاتێك بە دڵسۆزی كار دەكەیت و هەموو ژیانی خۆت بۆ خەبات تەرخان دەكەیت و دوایی سەیر دەكەی كۆمەڵێكی تریش لەسەر حسابی تۆ و كەسانی تر دەبنە خاوەنی هەموو شتێك، كەس و كار و نزیكەكانت لێت دێنە دەنگ و پێ دەڵێن : سەیركە فڵانە كەس هاوڕێی تۆیە، بزانە ئەو لە كوێیەو تۆش لە كوێی. سەیركە چی بۆ مناڵەكانی خۆی كردوەو جەنابیشت سواڵ دەكەی. بڕۆ هەر ڕەخنە بگرەو دڵی خەڵك بڕەنجێنە لەسەر شۆڕش. بە خوا نەت زانی بیخۆی؟. وەڵامی دەدەیتەوە و دەڵێی ئاخر ئەو دزی كردوە؟. پێت دەڵی تۆش دزیت بكردایە. دەڵێی من ماستاو ناكەم و ئەوەی ڕاستە ئەوە دەڵێم. پێدەڵێن: ئەگەر ماستاو كردن و درۆكردن بۆ ئەوان عەیب نییە بۆچی بۆ تۆ عەیبە. واتە هیچ قسەت بە دەستەوە نامێنیت .\nلە ئەنجامی ئەمەدا هێواش هێواش ئینتیمای نیشتمانی و حیزبی نامێنێت و كەس بە تەنگ بەرژەوەندی گشتییەوە نابێَت و هەموو شتێك بە لاڕێدا دەبرێت و نەفس نزم و ماستاوچی و هەلپەرستەكان گرەو دەبەنەوەو ئەوان دەبنە پێشەواو هەموو شتێك بەرەو وێرانی دەڕوات و دواجار خۆشت پەشیمان دەبیتەوە كە ڕاست و دڵسۆز بویت. لە ئەنجامدا ئەمە ڕودەدات : ئەوانەی كە هەمیشە دڵسۆز بون و خۆیان بۆ خەبات تەرخان كردوەو نەبونە خاوەنی هیچ ئەگەر هەر بەردەوام بون چاوەڕوانی هەلێك دەكەن بۆ ئەوەی دەستیان لە شتێ گیر ببێـت .\nسەیرم دەكرد هاۆڕێكانم لە جڤاتی گشتی وەكو گەلای پایز هەڵدەوەرن بەڵام كەس لێیان ناپرسێتەوەو كەس ناڵێت بۆچی هەڵدەورن . بەڕێزێكی وەكو دكتۆر شەریف قادر خەڵكی تەق تەق هەموو جارێك كە دەهات بۆ كۆبونەوە یارمەتی لەگەڵ خۆی دەهێنا. با بپرسین كە وازی هێنا كەس لێی پرسی بۆچی وازت هێناوە ؟. ئەو بەڕێزە سیڤی پڕكردۆتەوە بۆ وەرگرتنی پۆستێكی حكومی. دیارە كەسانی وەكو دكتۆر شەریف پۆست وەرناگرن چونكە پیاوی كەس نابن، بەڵام هیچ نەبوایە دەبوو بانگی بكەن و پێی بڵێن لەبەر فڵانە هۆكار پۆستت پی َنەدرا .\nبەڵام لە بەرامبەردا خەڵكی تر هەیە پێشتر پۆستیشی هەبوەو خۆشی داوای پۆستی نەكردوەو پۆستیشی پێدراوە لەگەڵ ئەوەی كە ناڕەزایی زۆر هەبوو بەرامبەر بەوەی ئەو پۆستەی پێدراوە. ئەمە ڕێك لەگەل ََ پەندە كوردیەكە یەك دەگرێتەوە كە دەڵێت ( بانێكەو دوو هەوا ) بەڵام لە ناو گۆڕاندا بانێكەو زۆر هەوا هەیە .\nسەیردەكەم چۆن دانای ئەحمەد مەجید لەسەر گۆڕان دەر بەدەر دەبێـت و لە هۆڵەندە بە دیار مناڵێكی كەم ئەندامەوە گیری خواردوەو ناشتوانی بگەڕێتەوە كوردستان، چونكە لە لایەن دادگاوە داواكراوە . هەرچیشی بەسەر هاتوە لە سەر گۆڕان بوە. ئێستا سەیر بكەن دانای ئەحمەد مەجید لە كوێیەو ئەوانەی دوو جار دوو جار پۆست وەردەگرن لە كوێن ؟؟. دڵنیام هیچ بەرپرسێكی گۆڕان لێی نەپرسیوەتەوە. كەسی وا هەیە لە ناو یەكێتی هاتۆتە دەرەوەو دەستبەرداری باشترین پۆست بوە.\nئێستاش كەس لێی ناپرسێتەوە. لە بەرامبەر ئەودا چەندین كەس كە هیچ كارێكیان نەبوە ،لە بری جارێك دوو جار پۆستی پێدراوەو زۆریش دەوڵەمەند بوە . ئەمە چ عەدالەتێكە؟. ئەمەیە گەمەی سیاسەت، هەتا لێی تێدەگەی و شارەزادەبیت، ئاگات لە خۆت نابێت و كەوڵت دەكەن . هەندێك كەس نەخشەو پلانی سیاسەت دادەڕێژن . هەندێكیش ئەو پلانە جێ بەجی َ دەكەن و زۆر جاریش گیانی خۆیان لەو پێناوەدا بەخت دەكەن . هەندێكی تریش خۆیان پێوە هەڵواسیوەو زۆر بە ئاسانی و بێ عەرەق بەرهەمی هەموان دەخۆن .\nگەنجێكی وەكو ڕێبەند كە برازای هاوسەرەكەمە بە ناحەق لەبەر گردی زەرگەتە شەهید دەكرێ لەسەر لێدوانی كارمەندێكی تەلە فزیۆنەكە لە سەر بابەتێك كە دوور و نزیك نە پەیوەندی بە ئەوانەوە هەیەو نە حەقی ئەوانیشە لەسەر بابەتی ئاوا قسە بكەن .\nئاخر ئەم گردەو دانیشتوانی ئەم گردە شایانی ئەوە ماون خوێنێنیان لەپێناودا بڕێژریت ؟. ڕوداوەكانی 17 شوبات و ئەوانەی شەهیدو كەم ئەندام دەبن. كی َلێیان بەرپرسیارە ؟. لە بەرامبەردا كۆمەڵێك لە گردەكە دوو جار دوو جار پۆست وەردەگرن. با بزانین بەشێكی موچەكەیان بۆ ئەمانە دادەنین ؟. ئەمەیە سیاسەت. بە چاوی خۆت بیبینە كی َ كردی و كێ ماڵ وێران بوو كێش بەرهەمەكەی خوارد.\nكاتێك سەیرم كرد كەس نییە لە بەرامبەر ئەم ناحەقیانە بێتە دەنگ، كەس نییە لەو هەموو گۆڕانخوازانە بپرسێتەوە كە واز دێنن و ڕۆژگارێك شەو و ڕۆژیان بۆ گۆڕان دەكرد بەیەك . دواجار بڕیارم دا هەندێ لە ڕاستییەكان باس بكەم . خوێنەری ئازیز ، گۆڕانخوازانی ماندوو نەناس. دەزانم ئێوە بە دڵسوزی كارتان كردوە و ویستوتانە لەم ڕێگایەوە ئایندەیەكی باش بۆ گەلەكەمان دەستەبەر بكەن. بەڵام بەداخەوە بە هۆی بەرژەوەندی كۆمەڵێك خەڵكی خۆپەرست تا سەر ئێسقان، بێ ویژدان، چاوبرسی، بێ وەفا بەرامبەر بە هاوڕێكانیان، دواجار ڕەنجی هەمومانیان بە بادا لە پێناوی خۆیاندا .\nلە كاتێكدا بە سەدان كەس سوكایەتیان پێكراو نان بڕواكران و تێیان هەڵدرا، پۆستەكانیان لێ ساندنەوە، بۆ شوێنی دوور گواسترانەوە، خەڵك شەهیدكران، كەمئەندام بون دواجار میللەتمان بێ ئومێدكرد. كاتی ئەوە هاتوە بە هۆش خۆتان بێنەوە . خۆتان ئامادەن بكەن بۆ هەڵبژاردنی ئایندە و سزایەكی وایان بدەنێ كە ببنە مەخسەرەی ناو خەڵك چۆن ماڵەو ماڵتان دەكرد و خەڵكتان هان دەدا دەنگ بە گۆڕان بدەن، بە هەمان شیوە ماڵەو ماڵ بكەن و بڵێن دەنگ بەو هەلپەرستانە مەدەن .\nداوا لە هەموو كوردانی تاراوگە دەكەم كە ئاگاداری كەس و كاریان بكەن هەرگیز جارێكی تر دەنگ بە گۆڕان نەدەن لەسەر ئەو سوكایەتییەی پەیجی پەیسەری كوڕەكانی كاك نەوشیروان بە كوردانی تاراوگەی كردوە و بە سۆسیال خۆرەكان ناوی بردون .\nچۆن بەشداری حكومەتێك دەكەی كە وەزیرەكانت و بەرپرسەكانی تریشت لە حكومەتدا هیچ دەسەڵاتێكیان نەبێت و هیچ بودجەیەكیان لەبەردەستدا نەبێت و هەموو ئیشەكەیان موچە دابەشكردن بێت بەسەر كارمەندەكانیان؟. كەواتە بەشداریكردنەكە نە بۆ خزمەتی خەڵكەو نە بۆ ئەوەیە دەست كەوت بۆ گۆڕان فەراهەم بكات. بەشداریكردنەكە بۆ ئەوەیە چەند كەسێك پۆست وەرگرن لەپێناوی بەرژەوەندی خۆیاندا.\nهەمیشە خۆشم بە سەربەرز دەزانم و شانازی بە بنەماڵەكەشمەوە دەكەم كە هەمیشە لە بەرەی گەل و نیشتماندا بون، لەبەر ئەوەی ئێمە هەرچیمان لە توانادا بوبێت بەگەل و نیشتمانمان بەخشیوەو لە بەرامبەردا هیچمان وەرنەگرتوە. ئەوەی كە من خۆم بە قەرزداری دەزانم تەنها هاوسەرەكەم و مناڵەكانمە، كە بە هۆی منەوە زۆر توشی ئازار و دەربەدەری و ناڕەحەتی لە ڕادە بەدەربون و نەمتوانی قەرەبوی ئەو هەموو ماندوبونەیان بۆ بكەمەوە .\nهەر كەس و لایەنێك هەر بۆ چونێك یان ڕەخنەیەكی لەم زنجیرە نوسینەی من هەیە ، یان بە ناراستی دەزانن، ئامادەم لە شاشەی تەلەفزیۆنەكانەوە یان لە كۆڕێكدا ئامادەبم و ڕاستەوخۆ وەڵامی هەموو پرسیارەكانیان بدەمەوە . ئەوەش بزانن ئێستاش زۆر وردەكاری تر ماوە كە بە باشم نەزانیوە لێرەدا باسی بكەم . من لەم نوسینەمدا نە غەدرم لە كەس كردوە نە خاتری كەسیشم گرتوە. ئەوەی نوسیومە مێژوی خەباتی حیزبێكی سیاسییە لە ماوەی 10 ساڵدا لە هەرێمی كوردستان و جێگەی ئومێدی جەماوەرێكی زۆر بوە. بۆیە ویستومە بە ویژدانەوە ئەم میژوە بنوسمەوە .\nهیوادارم سودێكم گەیاندبێت


خواردنه‌وه‌ی چای گه‌رمی هه‌ڵماوی مه‌ترسی دروستبوونی شێره‌په‌نجه‌ی سورێنچک 8 هێند ده‌کات\nبه‌گوێره‌ی لێکۆڵینه‌وه‌یه‌ی زانایایی ئیرانی، خواردنه‌وه‌ی چای گه‌رمی هه‌ڵماوی ده‌بێته هۆی دروست بووونی شێره‌په‌نجه‌ی سورێنچک.\nیه‌ک شه‌مه.29ی مارچ 2009\nلیکۆڵینه‌وه‌ی گۆڤاری پزیشکی به‌ریتانی ئه‌مه‌ی دۆزیه‌ته‌وه که خواردنه‌وه‌ی چای گه‌رم له پله‌ی 70 سلس یاخود به‌رزتر مه‌ترسی شێره‌په‌نجه زیاد ده‌کات.\nشاره‌زایان ده‌ڵێن ئه‌م لێکۆڵینه‌وه‌یه ده‌کرێت هۆی زیادبوونی شێره‌په‌نجه‌ی سورێنچک له نێو کۆمه‌ڵگه‌ی ڕۆژهه‌ڵاتی لێکبداته‌وه.\nزیاد کردنی شیر بۆ چا "هه‌روه‌ک باوه له نێو خه‌ڵکانی کۆمه‌ڵگه‌ی ڕۆژهه‌ڵاتی" ده‌بێته هۆی ساردکردنه‌وه‌ی چا به شێوه‌یه‌کی باش که مه‌ترسی شێره‌په‌نجه که‌م ده‌کاته‌وه.\nسورێنچک بریتیه له بۆڕیه‌کی ماسولکه‌یی که خۆراک ده‌گوازێته له گه‌روو بۆ گه‌ده.\nشێره‌په‌نجه‌ی سورێنچک ساڵانه 500000 که‌س ده‌کوژێت له هه‌موو جیهان.\nله ئه‌ورۆپا و ئه‌مریکا سه‌ره‌کیترین هۆکاری په‌یوه‌ندیداری دروستبوونی شێره‌په‌نجه‌ی سورێنچک بریتین له جگه‌ره‌کێشان و خواردنه‌وه‌ی مه‌ی.\nهه‌رێمی گوڵستان له باکوری ئیران به‌رزترین ڕێژه‌ی شێره‌په‌نجه‌ی سورێنچکی (جۆری پووله‌که‌یی) هه‌یه له هه‌موو جیهان، ڕێژه‌ی جگه‌ره‌کێشان و خواردنه‌وه‌ی مه‌ی که‌مه له هه‌رێمه، به‌ڵام خواردنه‌وه‌ی چا زۆر به‌ربڵاوه.\nلێکۆله‌ره‌وان له زانکۆی ته‌هران لیکۆڵینه‌وه‌یان ئه‌نجامدا له‌سه‌ر دیارده‌ی خواردنه‌وه‌ی چا له‌سه‌ر 300 که‌س که هه‌موویان شێره‌په‌نجه‌ی سورێنچکیان (جۆری پووله‌که‌یی) هه‌بوو و به‌راوردیان کردن له‌گه‌ڵ 570 که‌س له هه‌مان ناوچه. به نزیکه‌یی هه‌موو به‌ژداربووه‌کان چای ڕه‌شیان ده‌خوارده‌وه به ڕێکی، به تێکڕایی لیترێک له ڕۆژێک.\nئه‌نجامی لێکۆڵینه‌وه‌که‌ی زانایانی ئیران به‌م شێوه‌یه بوو؛\nبه به‌راورد له‌گه‌ڵ خواردنه‌وه‌ی چای گه‌رم (پله‌ی گه‌رمی 65 سلس یاخود که‌متر) مه‌ترسی دروست بووونی شێره‌په‌نجه‌ی سورێنچک دووهێند ده‌کات، هه‌روه‌ها خواردنه‌وه‌ی چای گه‌رم (پله‌ی گه‌رمی 70 سلس یاخود زیاتر) مه‌ترسی دروستبوونی شێره‌په‌نجه‌ی هه‌شت هێند ده‌کات.\nخێرایی خوادنه‌وه‌ی چا (له کاتی خواردنه‌وه) گرنگه، ئه‌و که‌سانه‌ی کوپێک له چا له که‌متر له 2 خوله‌ک دوای تێکردن ده‌خۆنه‌وه 5 هێنده زیاتر له مه‌ترسیدان بۆ دروست بوونی شێره‌په‌نجه‌ی سورێنچک به به‌راورد له‌گه‌ڵ ئه‌و که‌سانه‌ی کوپێک له جا له ماوه‌ی 4 خوله‌ک یاخود زیاتر ده‌خۆنه‌وه.\nبه‌ڵام به‌گوێره لێکۆڵینه‌وه‌که هیچ په‌یوه‌ندیه‌ک نیه له نێوان بڕی چای خوراوه و دروست بوونی شێره‌په‌نجه.\nله‌به‌ر ئه‌وه‌ی لێکۆله‌روان له لێکۆڵینه‌وه‌که‌یان دا پشتیان به‌ستبوو له‌سه‌ر به‌ژداربووان بۆ ئه‌وه‌ی بیڵین که چه‌نده چای ئه‌وان گه‌رمه، بۆیه پاش لێکۆڵیه‌نه‌وه‌که هه‌ستان به پێوانی پله‌ی گه‌رمی چای خوراوه له 50000 خه‌ڵکی هه‌مان ناوچه، بۆیان ده‌رکه‌وت که پله‌ی گه‌رمی چای خوراو له ناوچه‌که له نێوان 60 بۆ 70 پله‌ی سلس، به‌مه‌ش بۆیان ده‌رکه‌وت که پله‌ی گه‌رمی جای خواراوه له‌گه‌ڵ پله‌ی گه‌رمی ڕاستی له یه‌ک ده‌چوون.


کوردیپێدیا - ریفراندۆم و پرسی هاوبەشبوون و بەشداربوون\n📖 ریفراندۆم و پرسی هاوبەشبوون و بەشداربوون | پۆل: کورتەباس | زمانی بابەت: 🏳 کوردیی ناوەڕاست\nپرسی گەلی کوردستان لە سەد ساڵی رابردوودا لە چوارچێوەی دەوڵەتی بەزۆر دروستکراوی عێراقی پرسی خاک و مافی نەتەوەیی و نیشتیمانی بووە لە سەر خاکی کوردستان، نەک هەبوونی کورد لە بەغدا و بەشداریپێکردنیان لە پێکهاتەی حکومەت و هەبوونی ئەندام لە ئەنجوومەنی نوێنەران. هەبوونی عێراق بەگوێرەی ئەو بڕیارانەی کە بەهۆیانەوە وەک دەوڵەت چوارچێوەی بۆ کێشراوە، هەروەها لە یەکەمین دەستووری کاتیدا لە دوای روخانی رژێمی پاشایەتی تا بە دەستووری هەمیشەیی عێڕاق دەگات کە لە دوای روخانی رژێمی بەعس لەلایەن هێزە عێراقیەکان بە هەموو پێکهاتەکانیەوە و بە هاوکاری کۆمەڵگەی نێودەوڵەتی نووسرایەوە بە روونی ئەوەیان تێدا دیاریکراوە کە کورد و عەرەب لەو وڵاتە هاوبەشن و گرێنتی مانەوەی عێراق بە یەکگرتوویی بەندە بە رێزگرتن لەو مادە دەستووریە.\nدەسەڵاتدارانی عێراق لە دامەزراندنی دەوڵەتی عێراقەوە بە بڕیار و رێککەوتنی ئیستعماری ئینگلیزی، هەوڵی پەراوێزخستنی گەلی کوردستانیان داوە و هەمیشە کاریان بۆ ئەوە کردووە کورد بەشدار بێت لەو دەوڵەتە نەک هاوبەش کە ئەوە تەواو پێچەوانەی خواستی گەلی کوردستانە، کە هەوڵ و خەباتیان لە پێناو هاوبەش بوون بووە نەک بەشدار بوون، ئەو پرسە و مامەڵەکردن لەگەڵ ئەو دوو دەستەواژەیە لەلایەن دەسەڵاتدارانی بەغدا کە لە دامەزراندنی دەوڵەتی عێراقیەوە لە دەست عەرەبی سوننە بووە و دوای روخانی رژێمی سەدامیش کەوتۆتە دەست عەرەبی شیعە هەر کاتێک لاواز و بێهێز بووینە مامەڵەی هاوبەشیان لەگەڵ کورد کردووە، هەر کاتێکیش هێزیان پەیداکردۆتەوە کوردیان تەنها وەک بەشداربووێک قبوڵ بووە.\nپاشگەزبوونەوەی دەسەڵاتدارانی بەغدا لە جێبەجێکردنی مادەکانی دەستووری هەمیشەیی عێراق و پەنابردن بۆ یەکلاییکردنەوەی کێشەی سیاسی بە بەکارهێنانی هێز و سزادانی تێکڕایی خەڵکی کوردستان بە بڕینی مووچە و بوودجە، بژاردەیەکی دیکەیان لە بەردەم گەلی کوردستان نەهێشتەوە جگە لە گرتنەبەری رێگایەکی مەدەنی و دەستووری کە دەستووری هەمیشەیی عێراق ئەو مافەی پێداوە هەروەها یاساکانی نێودەوڵەتیش پاڵپشتی لەو مافەی دەکات بە ئەنجامدانی گشتپرسی بۆ یەکلاییکردنەوەی کێشەیەکی سەد ساڵی لە نێوان گەلی کوردستان و دەوڵەتی عیراقی.\nمافی ئەنجامدانی ریفراندۆم بڕیارێکە و لە ساڵی 1950 لەلایەن کۆمەڵەی گشتی نەتەوە یەکگرتووەکان دەرکراوە، هەروەها ریفراندۆم بابەتێکی یاساییە کە لە یاسایی دەستووری بڕیاری لێدراوە بەر لەوەی بابەتێکی سیاسی یان تێڕوانین و لێکدانەوەی پێکهاتەیەک یان لایەنێک یان کەسێک بێت، بەڵکو مافێکە و بە هەموو گەلێک دراوە کە بڕیار لە چارەنووسی خۆیان بدەن، ئەو مافەش لە هەموو رێکەوتن و جاڕنامە نێودەوڵەتیەکان و بڕیارەکانی نەتەوە یەکگرتووەکان جەختیان لێکراوەتەوە بە درێژایی مێژووی ئەو رێکخراوە نێودەوڵەتییە کە بە درێژایی کاروانی کار و خەباتی دانی بە مافی مرۆڤ دانناوە لەوەی مافی هەموو گەلێکە بڕیار لە چارەنووسی خۆی بدا.\nدەستووری هەمیشەیی عێراق کە لە ساڵی 2005 نووسرایەوە نە شەرعیەتی وەرگرت و نە وجود تەنها لە ڕێگەی ئەنجامدانی راپرسیەوە نەبێت کە زۆرینەی خەڵکی عێراق دەنگی پێدا، هەموو ئەزموون و نموونەی ئەنجامدانی راپرسی لە جیهاندا لە ساڵانی دوایدا چ راپرسییەکان بۆ جیابوونەوە بووبن یان پێکەوە مانەوە لە ڕێگای گفتوگۆ و بە شێوازێکی ئاشتیانە ئەنجامدراوون، کە نەتەوە یەکگرتووەکان و رێکخراوە نێودەوڵەتیەکان رۆڵیان لە رێکخستن و چاودێریکردن و راگەیاندنی ئەنجامەکەی هەبووە، ئەو راپرسیەی لە تەیموری رۆژهەڵاتی لە ئیندۆنسیا جیاکردەوە هەروەها دەوڵەتی باشووری سودان و هەرێمی کرایم لە ئۆکراینا نموونەی هەرە زیندوون، کە ئەزموونی تەیموری رۆژهەڵات و باشووری سودان سەرکەوتووبوون وەک ئەزموونی جیابوونەوە و سەربەخۆ بوون، ئەزموونی هەرێمی کرایم (قڕم) ئەزموونی جیابوونەوە بوو لەگەڵ دەوڵەتێک(ئۆکراینا) و یەکگرتن بوو لەگەڵ دەوڵەتێکی دیکە (روسیا).\nمافی بڕیاردان لە چارەنووس (Self-Determination) دەستەواژەیەکی یاساییە لە نێو یاسای نێودەوڵەتی جێی گرتووە و بەو مانایە دێ کە هەموو پێکهاتە و دانیشتووانی خۆجێیی ئەو مافەیان هەیە کە شێوەی دەسەڵات و خۆ بەڕێوەبردنی خۆیان دیاری بکەن بەبێ هیچ دەستتێوەردانێکی دەرەکی، بەکارهێنانی ئەو دەستەواژەیە بۆ یەکەمجار بۆ سەرۆک ویلسون سەرۆکی ویلایەتە یەکگرتووەکانی ئەمریکا (1924_1865)بەکاریهێناوە، مافی بڕیاردان لە چارەنووس بە گوێرەی هەموو یاسا و جاڕنامەکان مافێکی تاکە کەسی نییە بەڵکو بە کۆمەڵە و تاکە کەسێک یان چەند کەسێک ناتوانن ئەو مافە پەیڕەو بکەن. بەڵکو دەبێ بۆ کەسانێک بێت کە مێژوو و زمان و کلتوری هاوبەشیان هەبێت و یاسا ئەو مافەی بەو شێوەیە لە چوارچێوەداوە، ئەو مافەش لە دوو دۆخدا دەتونێ داوا بکرێ و دەستەبەر بکرێ:\n- ئەو گەلانەی داگیرکراون، تەیموری رۆژهەڵات وەک نموونە.\n- ئەو گەڵانەی لەلایەن دەوڵەتەکانەوە دەچەسێندرێنەوە وەک کەتەلۆنی و ئیرلەندی.\nگەلی کوردستان کە هەردوو دۆخەکە دەیگرێتەوە چونکە خاک و ئیرادەی داگیرکراوە هەروەها لەلایەن دەوڵەتی عێڕاقیشەوە نزیکەی سەد ساڵە دەچەوسێندرێتەوە، بۆیە پەنابردن بۆ رێگایەکی یاسایی و دەستووری و گەڕانەوە بۆ ئیرادە و بڕیار گەلی کوردستان گەنجاوترین و ئاساییترین و یاساییترین رێگە بوو بۆ چارەسەرکردنی کێشەیەکی سەد ساڵەی نێوان گەلی کوردستان و دەوڵەتی عێراق، بەڵام بەداخەوە کۆمەڵگەی نێودەوڵەوتی کە هێشتا ئیرادەی داگیرکاری و رێزنەگرتن لە مافە یاساییەکانی گەلان بەسەریدا زاڵە و لە چەند وڵاتێک بچووککراوەتەوە کە رۆڵیان هەبووە لە دروستکردنی دەیان وڵاتی بەزۆر پێکەوە لێکندراوی وەک عیراق و زۆرینەی وڵاتانی رۆژهەڵاتی ناوەڕاست، کە جارێکی دیکە خیانەتەیان لە ئیرادەی سەربەخۆخوازانەی گەلی کوردستان کرد و یان بێدەنگیان هەڵبژارد و یان بوونە بەشێک لەو فشارانەی حکومەتی عێراقی بۆ رێگەگرتن لە ئەنجامدانی راپرسی بۆ سەربەخۆیی باشووری کوردستان گرتبوویانە بەر.\nسووربوونی خەڵکی کوردستان لە دەستگرتن بە مافێکی یاسایی و ئاسایی خۆیان و رشتی سەرکردایەتی سیاسی کوردستان لە ئەنجامدانی راپرسی و پاشگەزنەبوونەوە لێی لە ماوەی سەد ساڵی رابردوو بۆ یەکەمین جار ئیرادەی خەڵکی کوردستانیان بەسەر ئیرادە و خواستی داگیرکەران سەرخست و ئەوەی شکستیهێنا و دۆڕا کۆمەڵگەی نێودەوڵەتی بوو کە دەستبەرداری ئەخڵاق و بنەماکانی مافی مرۆڤ بوون و گەلی کوردستانیان بە تەنیا جێهێشت بۆ ئەوەی روبەڕوی گەلەکۆمەی وڵاتانی داگیرکەری کوردستان ببێتەوە، ئەگەر خیانەتی ناوخۆیی و رادەستکردنەوەی کەرکوک و ناوچەکانی دیکەی کێشە لەسەر نەبووان بە هێزەکانی حەشدی شەعبی بە پاڵپشتی ووڵاتانی هه رێمی، ئێستا دۆخی باشووری کوردستان جۆرێکی دیکە دەبوو، وەک رێبەری گه لی کورد سەرۆک بارزانی کە سەرکێشی ئەنجامدانی راپرسی سەربەخۆیی کوردستانی کرد لەو بارەیەوە گووتی: راپرسی دەنگی شەرعی و راستەقینەی گەلێک بوو و هیچ یاسایەک و حکومەتێک ناتوانێ هەڵیوەشێنێتەوە.\n 📡 ماڵپەڕ | 🏳 کوردیی ناوەڕاست | كوردستان 24\n➕ ئەم بابەتە لەلایەن: (نالیا ئیبراهیم)ەوە لە: Sep 25 2019 7:06PM تۆمارکراوە\n👌 ئەم بابەتە لەلایەن: (زریان سەرچناری)ەوە لە: Sep 25 2019 10:45PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Sep 25 2019 10:45PM باشترکراوە


پێشهاتەچاوەڕوانكراوەكانی خۆپیشاندانەكانی ئێرانیەكان\nئامادەكردنی: كورد میدیا\nخۆپێشاندانەكانی ئێران چووە ناو رۆژی شەشەمەوە، پرووشكی جوڵانەوەكەش گەیشتە 36 شاری گەورەو بچوكی ئەم وڵاتە\nبەراورد بە شۆرشە سەوزەكەی ساڵی 2009 ، جیاوازییەكی بەرچاو لەنێوان هەردوو جولانەوەكەدا بەدی دەكرێ، بەتایبەتیش لەرووی خۆڕسكی خۆپیشاندانەكانی ئێستای ئێرانیەكانو، نەبونی سەركردایەتیەكی سیاسی و ئایینی بۆ بەڕێوەبردنی، جگە لەوەش جەختكردنی خۆپیشاندەران لەسەر هەندێ داخوازی ئابورییە، كە رەهەندی سیاسیشیان هەیە. ئەمەش بەپێچەوانەی شۆڕشە سەوزەكەی ساڵی 2009 كە بناغەیەكی رێكخراوەیی و سەركردایەتیەكی دیاری بەخۆوە گرتبو، وەك (میر حوسێن موسەوی ومەهدی كەروبی) ئەمە لەلایەك، لەلایەكی تریشەوە خۆپیشاندانەكانی ئەمجارە زیاتر لەشارە بچوكەكانەوە سەریان هەڵداوە، بەڵام شۆڕشە سەوزەكە شارە گەورەكانی ئێرانی گرتەوە وەك تاران وشیرازو هیتر، ناڕەزایەتیەكانیش زیاتر لەسەر ئەنجامی هەڵبژاردنەكان بون، جگە لەوەش ململانێیەك بو لەنێوان دوو بەرەی جیاوازی موحافیزكارانو رەوتێكی چاكساز.\nدەركەوتنی ناڕەزایەتیەكانی ئەمجارە كە بەشیك لەشارەكانی ئێرانی گرتۆتەوە، دەلالەتی زۆر هەڵدەگرن سەبارەت بە سروشتی رووداوەكان، چونكە وەكو بینیمان سەرەتا لەشاری مەشهەدی دووەم گەورە شاری ئێرانەوە دەستی پێكرد، كە بەشێك لە مەزارە پیرۆزەكانی شیعەیان تێدایەو، دواتر گواسترانەوە بۆ شاری (قوم) كە ئەویش بەپلەی دوەەمی پیرۆزی شیعەكانەوە دێت، ئەمانە دەلالەتێكی بەهێزن لەسەر ئەوەی ئامانجی ئەم ناڕەزایەتیانە گۆڕینی رژێمی ئایینی ئێرانە، نەوەك مەسەلەكە تەنها لەروبەروبونەوەی گەندەڵی و داوكاری چاكسازی ئابوریو گوزەراندا قەتیس ببێ. بەپێی تیۆری (دۆمینوز) ناڕەزایەتیەكان وردە وردە دەگوازرێنەوە شارە گەورەكانی تری وەك ئەسفەهان وساری و كرمانشا و هەمەدان.\nبەلەبەر چاوگرتنی ئەزمونی شۆڕشە سەوزەكەی پێشترو توانای ئەوسای رژێمی ئێران لەروی سیاسیو ئابوری وئەمنیدا بۆ لەباربردنی شۆڕشەكە، ناڕەزایەتیەكانی ئەمجارە توانای ئەوەیان نیە هەڕەشە لەبونیادی رژێمی ئێران بكەن و بتوانن گۆڕانكارییەكی ئەوتۆ بێننە كایەوە، دوور نیە هەندێ گۆڕانكاری بچوك رووبدات ئەگەر ناڕەزاتیەكان درێژەیان كێشا، لێرەدا دیمەنەكە سێ سیناریۆ هەڵدەگرن لەگەل خۆیدا ئەوانیش:\nسیناریۆی یەكەم: شكستی ناڕەزایەتیەكان\nئەزمونەكانی پێشتر پێمان دەڵێن كە دەسەڵاتی ئێران هەمیشە لەتوانایدایە مامەڵە لەگەڵ ئەمجۆرە ناڕەزایەتیانەدا بكات ، دوای كپكردنەوەشیان ئیدی پرۆسەی راوەدونانو گرتنو رێكاری یاسایی قەزایی دەستپێدەكات، ئەزمونی هەردو سەركردەی پێشتری شۆڕشە سەوزەكەی مەهدی كەروبی و میر حوسێن موسەویمان لەبەرچاوە كە تاكو ئێستاش دەستەبەسەرن لەماڵەكانی خۆیاندا.\nبەم پێیەش رەنگە رژێمی ئێران بتوانێ ئەمجارەش ناڕەزایەتیەكان كپبكاتەوە، بەڵام لەگەڵ ئەوەشدا دوور نیە دوای ئەم قۆناغە روداوگەلێك بێنە پێشەوە گرنگترینیان ئەوەیە كە هێزەكانی پاسداران بكەونە سەر تۆڵەسەندنەوە لەخۆپیشاندەران، هاوتەریب لەگەڵ فراوانكردنی دەسەڵاتەكانی سەرۆك روحانی بۆ كرانەوەی زیاترو چاكسازی بنەڕەتی لەئێراندا بەمەبەستی بێدەنگكردنی شەقام.\nسیناریۆی دووەم: بەڵێنی چەواشەكارانەی چاكسازی\nئەم سیناریۆیە بەوەوە دەستپێدەكات كە رژێم دان بەشكستی ئابوریەوە بنێ، ئەمەش لە وتارەكەی سەرۆك روحانیدا هەستی پێكرا ، دیار بو مەبەست لێی بێدەنگكردنی شەقام و گێڕانەوەی ئاسایش بو بۆ وڵاتەكەی، لەم پێناوەشدا رەنگە دەسەڵاتی ئێران هەندێ بەڵێنی چەواشەكارانە بدات بۆ چاكسازی سیاسیو ئابوری، لێ ئەم بەڵێنانەش هەر وەكو بەڵێنەكانی پێشتری شۆڕشە سەوزەكە هیچیان لێ شین نابێ. بەدووریشی نازانین رژێم تەنانەت دان بە شكستەكانیشەوە نەنێت، چونكە تا ئەمرۆش سەرباری ناڕەزایەتیەكان هێشتا بونیادێكی رێكخراوەیی بەتینی هەیەو توانای ئەوەشی هەیە هێزە سەربازییەكانی بجوڵینێ بۆ سەركوتكردنی خۆپیشاندەنەكانو گێڕانەوەی ئەمن و ئاسایش بۆ شەقام.\nسیناریۆی سێیەم: هەڵبژاردنی پێشوەختە\nئەگەر ناڕەزایەتیەكان لەسەر ئەساسی تیۆری دۆمینۆز فراوانتر بون، رەنگە رژێمی ئێران پەنا بۆ هەڵبژاردنی پیشوەختە ببات وەكو هەوڵێك بۆ هێمنكردنەوەەی بارودۆخەكە، لەمەشدا دوور نیە سەرۆك روحانی لەدیمەنە سیاسیەكەی ئیراندا بكرێتە دەرەوە، بەو ئیعتبارەی كەوا شكستی هێناوە لەپرۆسەی چاكسازی ئابوریدا.\nوەكوە پێشتر ئاماژەمان پێداوە، ئەم ناڕەزایەتیانە ناتوانن سیستەمی سیاسی لەئێراندا بگۆڕن،لەوانەیە دەسەڵاتێكی زیاتر بدەنە روحانی بۆ چاكسازی ئابوری وسیاسی، بەڵام ئەگەر خۆپیشاندنەكان بەردەوام بن دوور نیە هانا بۆ هەڵبژاردنی پێشوەختە ببرێ، بەمەش روحانی بكرێتە قوربانی ئەم روداوانە و گۆڕینی دیمەنی حوكمرانی لەئێراندا.


من خوێندكارێكى زانكۆم كچێكى موحه‌جه‌م خۆش ده‌وێت به‌ڵام نازانم چۆن داواى هاوسه‌رگیرى لێ بكه‌م...: ماڵپەڕی وەڵامەکان\nگەنجان و لاوانعیشق و خۆشەویستىمن خوێندكارێكى زانكۆم كچێكى موحه‌جه‌م خۆش ده‌وێت به‌ڵام نازانم چۆن داواى هاوسه‌رگیرى لێ بكه‌م...\nمن خوێندكارێكى زانكۆم كچێكى موحه‌جه‌م خۆش ده‌وێت به‌ڵام نازانم چۆن داواى هاوسه‌رگیرى لێ بكه‌م...\nمن خوێندكارێكى زانكۆم كچێكى موحه‌جه‌م خۆش ده‌وێت به‌ڵام نازانم چۆن داواى هاوسه‌رگیرى لێ بكه‌م وه به‌ڕاستى خۆشم ئه‌وێت وه بۆ ئه‌وه‌ش ئه‌مه‌وێ كه‌زه‌واج بكه‌م كه له تاوان و خراپه دوور بم تكایه ڕێنموونیم بكه‌ن\nبرام ئه‌گه‌ر موسڵمان خوای گه‌وره خوازبێنی كچێكی خسته ناو دڵیه‌وه ئه‌وا پاش سه‌یر كردن و پێ ڕازی بوونی ده‌بێت بچێت ڕاسته‌خۆ له گه‌ڵ سه‌رپه‌رشتیاری كچه‌كه‌دا (له باوك و برا و مامه‌كانی) داخوازی بكات و ئه‌گه‌ر ئه‌وان و كچه‌كه‌ش ڕازی بوون ئه‌وا ماره‌ی ده‌بڕێت و ئه‌نجا به حه‌ڵاڵی ده‌توانێت یه‌كتر ببینن و به‌یه‌ك بگه‌ن و قه‌سه‌ی له گه‌ڵدا بكات و نامه بگۆڕنه‌وه .\nكه‌واته نابێت له نێوان خۆت و كچه‌كه‌دا ئه‌و باس بكرێت به بێ ئاگادار بوونه‌وه‌ی ماڵ ، هه‌روه‌ها داخوازی كچ له ڕێگای كوڕان و كچانی تریشه‌وه نابێت وه‌ك ئێستا بووه‌ته باو له نێو زانكۆ و په‌یمانگادا !!!\nداواكرین خوای گه‌وره ئه‌و كاره خێره‌ت بۆ ئاسان بكات و خێزانێكی چاك و پاك و ئیماندار و دوور له خراپه‌تان لێ پێكبێنێت .\nمن كوڕێكم ناسى بە ئینتەرنێت زۆرم خۆش دەوێت ئەویش هەروەها بەڵام ئەترسم ئەو ناسینە بە پێچەوانە بێت ئایا پەیوەندى كچ و كوڕ لەپێش زەواج دروستە؟ پەیوەندی بەکچێکەوە هەیە و وەعدی پێ داوە مارەی بکات ، بەڵام دایکی کوڕەکە ڕازی نی یە لەم حاڵەتەدا کوڕەکە چ بکات ؟ ئەگەر پیاوێك لەگەڵ ئافرەتێكى بێگانەدا نامەگۆڕینەوە لەنێوانیاندا هەبێت، پاشان ببن بەخۆشەویستى یەكتر، ئایا ئەم كارە حەرامە؟ حوکمی عاشق بوو و خۆشویستنى ئافرەت بۆ ئافرەت چیە بەئەندازەیەک کە نەتوانن بێ یەک بژین؟\nسەردان: ٢,١٨٤ بەش: عیشق و خۆشەویستى\nپرسیاری دواترچۆن بتوانم هەموو قورئانی پیرۆز لەبەر بكەم لە ماوەى دوو ساڵ و نیودا؟ وە چ خشتە و بەرنامەیەک دابنەم تاوەکو بە ئاسانى لەبەرى بکەم؟پرسیاری پێشتر براكه‌م داواى پاره‌م لێ ده‌كات ژنى پێ بهێنێت به‌ڵام ئیمانى زۆر لاوازه ئایا من تاچه‌ند گوناهبار ده‌بم یارمه‌تى ئه‌و بده‌م؟


کوردیپێدیا - کۆمەڵگای ئیبراهیم خەلیل\n🏰 کۆمەڵگای ئیبراهیم خەلیل | پۆل: شوێنەکان | زمانی بابەت: 🏳 کوردیی ناوەڕاست\n9. 👁 جوسق\n10. 👁 زاخۆ\n➕ ئەم بابەتە لەلایەن: (جوان عومەر ئەحمەد)ەوە لە: Jul 29 2019 11:31AM تۆمارکراوە\n✍ ئەم بابەتە بۆ دواجار لەلایەن: (جوان عومەر ئەحمەد)ەوە لە: Jul 29 2019 11:42AM باشترکراوە


دکتۆر ناسر هەرکی: میوانداری دستەی دەروازە سنورییەکانمان کرد\n2020-07-22 [05:52 AM]\nلەدوای روخانی رژێمی بەعس و ئازادی عێراق لەلایەن هاوپەیمانانەوە دەروازە ستوورییەکانی عێراق بە شێوەیەک لە شێوەکان ولاکران واتە تاکۆ ئێستا ل ژێر هەژموونی حکومەتدا نین.\nدکتۆر ناسر هەرکی، ئەندامی لێژنەی ئاسایش و بەرگری لە ئەنجومەنی نوێنەرانی عێراق بە ئاژانسی هەواڵی زاگرۆسی راگەیاند: ئەمرۆ ۲۲ـی ۷ـی ۲۰۲۰ لە لێژنەی ئاسایش وبەرگری میوانداری دەستەی دەروازە سنوورییەکانی عێراقمان لە ئەنجومەنی نوێنەران کرد تاوتوێی باردۆخی دەروازە سنوورییەکانی عێراقمان کرد.\nدکتۆر ناسر هەرکی گووتی: بۆمان دەرکەوت لە دەروازە سنووریەکان کێشە و گرفتی زۆر هەیە لە پاڵ ئەوەداگەندەلیەکی یەکجار زۆر هەیە لە دەروازە سنووریەکانی عێراق داهاتی دەروازەکان ناگەرێتەوە بۆ حکومەت بەلکۆ دەچێتە گیرفانی کەس وگرۆپەکان رێک پێچەوانەی دەروازە سنوورییەکانی هەرێمی کوردستان کە داهات و کۆنتڕولیان لە ژێر رکێفی حکومەتی هەرێمدان.\nهەروەها دکتۆر ناسر هەرکی، ئەندامی لێژنەی ئاسایش و بەرگری لە ئەنجومەنی نوێنەرانی عێراق ئەوەشی بۆ ئاژانسی هەواڵی زاگرۆس خستەروو گووتی: سەرۆکی دەستەی دەروازە سنووریەکانی عێراق دکتۆر عمر ئەلوائیلی داوای هاوکاری و پاڵپشتی لە لێژنەکەمان کرد بۆئەوەی زیاتر بتوانن کاریگەریان لەسەر دەروازە سنوورییەکان هەبێت ئێمەش لە لێژنە پشتگیرمان کرد و دەنگی دەگەیێنیە سەرۆکوەزیران بۆ چارەسەرکردنی ئەوگرفتانەی لە دەروازەکان بوونیان هەیە.


ماڵپەری فیردەوس | حوکمی کات دانان بۆ مەسح کردن لەسەر گۆریە ؟\nسەردێری پرسیار:حوکمی کات دانان بۆ مەسح کردن لەسەر گۆریە ؟\nبەرواری دانان :2018-10-01 کۆدی پرسیار:122\nپرسیار // ئایا مەسح کردن لەسەر گۆرە یان خوف تا چەند ڕۆژ دروستە بکرێت ؟\nوەلام // جیاوازی ھەیە لە نێوان زانایان سەبارەت بە مەسح کردن لەسەر خوف تا چەند ڕۆژ دەتوانی مەسح بکەیت ، دوو وتە ھەیە :\nیەکەم // زۆربەی زانایان دەلێن گەشتیار سێ ڕۆژ بۆی ھەیە مەسح لەسەر خوف بکات ، کە ئەمە وتەی ئەبو حنیفە و شافعی و ئەحمەدە ، ... ، بەلگە :\n(١) عَنْ شُرَيْحِ بْنِ هَانِئٍ قَالَ : أَتَيْتُ عَائِشَةَ أَسْأَلُهَا عَنْ الْمَسْحِ عَلَى الْخُفَّيْنِ ، فَقَالَتْ : عَلَيْكَ بِابْنِ أَبِي طَالِبٍ فَسَلْهُ فَإِنَّهُ كَانَ يُسَافِرُ مَعَ رَسُولِ اللَّهِ صَلَّى اللَّهُ عَلَيْهِ وَسَلَّمَ ، فَسَأَلْنَاهُ فَقَالَ : (( جَعَلَ رَسُولُ اللَّهِ صَلَّى اللَّهُ عَلَيْهِ وَسَلَّمَ ثَلاثَةَ أَيَّامٍ وَلَيَالِيَهُنَّ لِلْمُسَافِرِ ، وَيَوْمًا وَلَيْلَةً لِلْمُقِيمِ )) . مسلم (276)\nواتە : شریحی کوڕی ھانی دەلێت : ھاتم بۆ لای عائیشە بۆ ئەوەی پرسیاری لێ بکەم سەبارەت بە مەسح کردن لەسەر خوف ، فەرمووی : بڕۆ پرسیار لە کوڕی ئەبو طالب بکە " واتە عەلی خوا لێی ڕازی بێت " چونکە ئەو سەفەری لەگەڵ پێغەمبەر کردووە سەلامی خوای لێ بێت ، ئێمەش پرسیارمان لێ کرد فەرمووی : (( پێغەمبەر سەلامی خوای لێ بێت سێ ڕۆژ و شەوی بۆ گەشتیاری دیار کرد ، وە شەو و ڕۆژێکیش بۆ ئەو کەسەی دیار کرد کە نیشتەجێ یە و گەشتیار نییە . ))\n(٢) عَنْ خُزَيْمَةَ بْنِ ثَابِتٍ رضي الله عنه عَنْ النَّبِيِّ صَلَّى اللَّهُ عَلَيْهِ وَسَلَّمَ أَنَّهُ سُئِلَ عَنْ الْمَسْحِ عَلَى الْخُفَّيْنِ فَقَالَ : ( لِلْمُسَافِرِ ثَلاثَةٌ ، وَلِلْمُقِيمِ يَوْمٌ ) وراە الترمذي (95) ، وأبو داود (157) ، وابن ماجه (553) ، وصححه الألباني في صحيح الترمذي .\nواتە : پرسیار کرا لە پێغەمبەر سەلامی خوای لێ بێت سەبارەت بە مەسح کردن لەسەر گۆرە ، فەرمووی : (( سێ ڕۆژ بۆ گەشتیار و یەک ڕۆژیش بۆ ئەوەی کە نیشتەجێ یە و گەشتیار نییە . ))\nدووەم // ھەندێک زانا دەلێن مەسح کردن لەسەر خوف کاتی دیاری کراوی بۆی نییە و دەتوانیت چەند ڕۆژ بکەیت بە ئارەزووی خۆی ، کە ئەمە وتەی ئیمام مالک و اللیث و ئەوزاعی ، .... ، بەلگە :\n(١) عن عمر موقوفا و عن أنس مرفوعا : (( إذا توضأ أحدكم ولبس خفيه فليسمح عليهما ، وليصل فيهما ، ولا يخلعهما إن شاء إلا من جنابة )) أخرجه الدارقطني ، والحاكم و صححه .\nواتە : ئەگەر یەکێک لە ئێوە دەست نوێژی ھەلگرت و خوفی خۆی لەپێ کرد ، با مەسحی لەسەر بکات و نوێژی پێوە بکات و خوف لەپێ نەکاتەوە " واتە دانەکەنێت " ئەگەر ویستی ئیلا ئەگەر تووشی لەش گرانی بوو .\nلەم فەرموودەیە دەفەرمووێت : (( ولا يخلعهما إن شاء إلا من جنابة )) ئەمە بەلگەیە کە دروستە چەند بتەوێت مەسح بکەی ڕێگە پێدراوە .\nدارقطنی ڕەحمەتی خوای لێ بێت بابەتێکی داناوە لە کتابی خۆی : (( " باب فی المسح علی الخفین من غیر توقیت " واتە : مەسح کردن لەسەر خوف بێ ئەوەی کاتی بۆ دیار بکەی . )) سنن الدار قطنی ج١ لاپەڕە ٢٠٣\n(٢) أبی بن عمارة دەفەرمووێت : ئەی نێردراوی خوا مەسح بکەین لەسەر خوف ؟ فەرمووی : (( بەلێ )) ، وتی یەک ڕۆژ ؟ فەرمووی : (( بەلێ )) ، وتی : دوو ڕۆژ ؟ فەرمووی : (( بەلێ )) ، وتی : سێ ڕۆژ ؟ فەرمووی : (( بەلێ ، وە چەندی تر ویستت )) أخرجە أبوداود ، وقال لیس بالقوی .\nوتەی ڕاست وتەی زۆربەی زانایانە کە مەسح کردن کاتی بۆ دیار کراوە سێ ڕۆژ و شەو بۆ گەشتیار و یەک ڕۆژ و شەو بۆ ئەو کەسەی نیشتەجێ یە و گەشتیار نییە ، وەلام بۆ وتەی دووەم :\n(١) فەرموودەی ئەنەس مطلقە و لێک دەدرێتەوە بە فەرموودەکانی تر کە تقید کراوە و کات دانراوە بۆ مەسح کردن .\n(٢) فەرموودەکە دەفەرمووێت : (( إن شاء )) ئاماژەیە بۆ ئەوەی کە مەسح کردن واجب نییە ، چونکە فەرمان کراوە بە مەسح کردن و نەھی کراوە لە داکەناندن ، لەبەر ئەوە ئەم وشە بەکارھاتووە بۆ ئەوەی وا نەزانرێت مەسح واجبە و داکەناندن حەڕامە ، کەواتە ئەو مانایە ھەلبناگرێت کە مەسح کاتی بۆ نییە و بە ئارەزووی خۆتە .\n(٣) فەرموودەی أبی بن عمارە زانایان دەلێن لاوازە نابێتە بەلگە ، ئەگەر صحیح بێت دەلێن مطلقە و لێک دەدرێتەوە بە فەرموودەکانی تر کە تقید کراوە و کات دانراوە بۆ مەسح کردن .\nھەندێک زانا دەلێن دروستە زیاتر لە سێ ڕۆژ زیاتر مەسح لەسەر خوف بکەیت ئەگەر پێویست بوو لەبەر چیرۆکی عومەر و عوقبەی کوڕی عامر ، وە ابن تیمییەش کاری بەمە کردووە لە ھەندێک سەفەر ، بگەڕێوە بۆ مجموعە الفتاوی ابن تیمییە ج٢١ لاپەڕە ١٧٧ ــ ٢١٥ ــ ٢١٧


قوباد تاڵەبانی: كێشە داراییەكان بەرە‌و چارەسەر بون دەروات - ئاوێنه\nهەولێر: حكومەتی هەرێم پرۆژەی خزمەت رادەگەیەنێت بۆ نەهێشتنی رۆتین\nقوباد تاڵەبانی: كێشە داراییەكان بەرە‌و چارەسەر بون دەروات\nلەمیانی مەراسیمی پرۆژەی خزمەت لەشاری هەولێر قوباد تاڵەبانی، جێگری سەرۆكی حكومەتی هەرێمی كوردستان رایگەیاند دوای ئاسایبونەوەی كێشەكانی نێوان هەولێر‌و بەغدا كێشە داراییەكانی هەرێم بەرەو چارەسەر بون دەروات.\nئاوێنە: ئەمرۆ “سێ شەممە” قوباد تاڵەبانی لەمیانی پێشكەشكردنی وتارێك لەمەراسیمی كردنەوەی پرۆژەی خزمەت كە لەشاری هەولێر سازكرابو رایگەیاند پرۆژەی خزمەت تایبەتە بە چاكسازیكردن لەدامەزراوەكانی حكومەت، پێشی وایە پرۆژەكە لەبەرژەوەندی هاوڵاتیان‌و فەرمانبەران دەبێت ئەو وتی “کارێک دەکەین ئەو ھەستە دروستبکەین لای ھاوڵاتیان و فەرمانبەران کە ئەولەویەت ئەوانن لەکارەکانی حکومەتدا”.\nئاماژەبەوەش دەكات پرۆژەكە بۆ نەهێشتن‌و بنەبركردنی رۆتیناتە لەدامەزراوەكانی حكومەتی هەرێم، وتیشی “ئەمرۆ حكومەت 425 جۆری خزمەتگوزاری دەگەیەنێتە هاوڵاتیان لەرێگەی دامەزراوەكانیەوە، گرنگی پرۆژەكە لەوەدایە هاوڵاتی چۆن كارەكانی لە ناو دامەزراوەكانی حكومەت ئەنجام بدات”.


کورد و پـێـکهێنانی حکومه‌تی نوێی عێراق\nی مانگی سێ ٢٧, ٢٠١٠\nهه‌ڵـبژاردنه‌کانی عێراق ته‌واو بوون و کۆمسـیۆنی باڵای هه‌ڵـبژاردنه‌کانی عێراقیش ئه‌نجامه به‌رایـیه‌کان ڕاده‌گه‌یه‌نێت هێشـتا کاردانه‌وه‌کان له‌سه‌ر ئه‌و ئه‌نجامه به‌رایـیانه دیار نین به ته‌واوه‌تی، به‌ڵام ئه‌وه‌ی به ڕوون و ئاشـکرایی دیاره له عێراقدا هه‌وڵی لایه‌نه‌کانه بۆ پـێـکهێنانی هاوپه‌یمانێتی نوێ هه‌م بۆ ناو په‌رله‌مانی عێراق و هه‌میش بۆ حکومه‌تی ئاینده‌ی وڵاته‌که.\nوه‌ک زۆرێـک له سه‌رچاوه‌کانی هه‌واڵ ئاماژه‌یان پـێـکردووه هه‌ندێ لایه‌نی شیعه هه‌ن له عێراقدا ناخوازن جارێـکی تر دکتۆر نوری ئه‌لمالیکی سه‌رۆک وه‌زیری عێراق بـبێته‌وه کاندیدی لیستی هاوپه‌یمانێتی ده‌وڵه‌تی یاسا و پـۆسـتی سه‌رۆک وه‌زیری وه‌ربگرێته‌وه.\nبه لای چاودێرانه‌وه ده‌شێت ئه‌م هه‌ڵوێسـته بـبێته ته‌گه‌ره‌یه‌کی گه‌وره له به‌رده‌م پـێـکهێنانی حکومه‌تی داهاتووی وڵاته‌که‌دا به تایبه‌تیش پاش ئه‌و ئاگاهیـیانه‌ی دابوونی سه‌باره‌ت به خزانه‌وه‌ی جارێـکی تری عێراق بۆ ناو توندوتیژیـیه‌کان.\nله‌گه‌ڵ ئه‌م باره‌شـیاندا نکوڵی ناکرێت له‌وه‌ی سیناریۆکان زۆرن و مانۆڕه‌کانی پـشـت په‌رده‌ش له‌گه‌ڵ وڵاتانی دراوسـێدا فاکته‌رن له نه‌خشه‌ڕێژی سیاسی داهاتووی عێراقدا و فاکته‌رێـکی واش بێت که کاندیده‌کان بۆ پـۆسـتی سه‌رۆک وه‌زیری داهاتووی ئه‌م وڵاته له‌سه‌ر ئه‌و بنچینه‌یه بێت.\nپـێـکهێنانی حکومه‌تی پـێشـوو نزیکه‌ی شه‌ش مانگی پـێویست بو تا پـێـکهێنرا، ده‌بێت ئه‌م حکومه‌ته‌یان چه‌ندی بوێت تا پـێـکده‌هێنرێت؟. چونکه وه‌ک ده‌گوترێت هیچ لایه‌نێـک ئه‌و زۆرترایه‌تیـیه‌ی نابێت تا بتوانێت به ته‌نیا ئه‌م حکومه‌ته پـێـکبهێنێت، بۆیه پـێویسـتیان به لایه‌نی تریش ده‌بێت تا بـبنه هاوپه‌یمان.\nلێره‌دا گه‌وره‌ترین و گرنگترین پـرسـیار ئه‌وه‌یه ئایا کورده‌کان ده‌بنه ئه‌و لایه‌نه‌ی پـێـکهێنانی حکومه‌تی نوێی وڵاته‌که یه‌کلایی بکاته‌وه یان نا؟\nهاپه‌یمانێتی‌کردن له‌گه‌ڵ چ لایه‌نێـکیاندا گرنگتر ده‌بێت بۆیان له‌گه‌ڵ لیسـتی ده‌وڵه‌تی یاسا یان لیسـتی ئه‌لعێراقیـیه‌ی دکتۆر ئه‌یاد عه‌لـلاوی؟\nچی پـێویسـته له‌سه‌ر کورده‌کانی عێراق له‌م په‌رله‌مانه‌دا خۆیان بـیبه‌نه ناو په‌رله‌مان و ئایا وه‌ک یه‌ک هاوبه‌ندی بچن یان به جیاجیا بمێنـنه‌وه؟\nبۆ وه‌ڵامدانه‌وه‌ی ئه‌م پـرسیارانه و چه‌ند پـرسـیارێـکی دیکه‌ی په‌یوه‌ست به‌م بابه‌ته هاوکارمان به‌ڵـێن سـاڵح له به‌رنامه‌ی هه‌له‌و واشـنتنی ئه‌م هه‌فته‌یه‌دا میوانداری ئه‌م به‌ڕێزانه‌ی کردووه:\nدکتۆر فوئاد حسێن، سه‌رۆکی دیوانی سه‌رۆکایه‌تی هه‌رێمی کوردسـتانی عێراق.\nمحه‌مه‌د ته‌وفیق ڕه‌حیم، ده‌مڕاستی بزوتنه‌وه‌ی گۆڕان.\nده‌توانن گوێبیسـتی ده‌قی به‌رنامه‌که بن له ڕێـگه‌ی کلیـکـکردنی ئه‌و فایله ده‌نگیـیه‌ی سه‌ره‌وه، ماوه‌که‌ی 48:49 خوله‌که.


تووشبووانی كۆرۆنا 155 ملیۆنی تێپەڕاند - تۆڕی میدیایی خەڵک\nبە گوێرەی دواین ئامار، تووشبووانی ڤایرۆسی كۆرۆنا لە جیهاندا گەیشتە 155 ملیۆن و 39 هەزار و 911 حاڵەت.\nبە گوێرەی ئامارە جیهانییەكان، تاكو كاتژمێر 1ی ئەمڕۆ چوار شەممە ژمارەی تووشبووانی كۆرۆنا لە جیهاندا گەیشتە 155 ملیۆن و 39 هەزار و 911 حاڵەت، لەو ژمارەیەش 3 ملیۆن و 242 هەزار و 941 حاڵەتی گیانلەدەستدانیش هەبووە.\nهەر بەپێی ئامارەكان تاكو ئێستا 132 ملیۆن و 534 هەزار و 233 تووشبووی ڤایرۆسی كۆرۆنا چاكبوونەتەوە.\nلەسەر ئاستی وڵاتانی جیهان، ئەمریكا زۆرترین ڕێژەی تووشبوون بە پەتاكەی تێدا تۆماركراوە و گەیشتووەتە 33 ملیۆن و 274 هەزار و 659 كەس و 592 هەزار و 409 كەسیش گیانیان لەدەستداوە.\nكورد لە كەركوك بە 3 لیست بەشداری هەڵبژاردن دەكات\nئاماری ڕۆژانەی كۆرۆنا لە هندستان 400 هەزاری تێپەڕاند\nخەڵك لە 24 كاتژمێری ڕابردوودا لە هندستان 401 هەزار و 993 حاڵەتی توشبوون بە كرۆنا تۆمار كراوەو 3 هەزار و 523 كەسیش بە ڤایرۆسەكە گیانیان لەدەستداوە. (زیاتر…)\nخەڵك- بەشی هەواڵ نیوەی شەو لە نیوزیلەندا داهات و یارییە ئاگرییەكان لە ناوچە جیاجیاكانی ئۆكڵاندی پایتەختی وڵاتەكە ئاسمانییان تەنی، بەمەش بووە…\nخەڵك-بەشی هەواڵ نرخی نەوت لەبازاڕەكانی جیهان بەراورد بە ڕۆژانی ڕابردوو بەرز بووەتەوە. (زیاتر…)\nمێركڵ هۆشداری دەدات لە شەپۆلی سێیەمی كۆرۆنا\n25 شوبات 2021 10.40 pm\nنوێترین ئاماری كۆرۆنا\n04 شوبات 2021 1.07 pm\nخەڵك- بەپێی ئامارێكی وەزارەتی تەندروستی هەرێم لە 24 كاتژمێری ڕابردوودا 56 توشبووی نوێی ڤایرۆسی كۆرۆنا تۆمار كراون…


ئەندامێكی ئەنجومەنی پارێزگای سلێمانی دەڵێت، ئەو نیگەرانییەی لەبارەی بەنزینەوە هەیە كە لەقەرەباڵغی لە بەنزینخانەكان دروست كردوە لەجێی خۆیدا نییە.\nشەوی دوشەممە، قەرەباڵغییەكی زۆر لە بەنزینخانەكانی سلێمانی دروست بوە، ئەوەش دوای داخستنی دەروازە سنورییەكانی هەرێمی كوردستان لەگەڵ ئێران و راگرتنی ئاڵوگۆڕی بازرگانی لەسەرجەم دەروازە سنورییەكان.\nلەو بارەوە رێكەوت زەكی ئەندامی ئەنجومەنی پارێزگای سلێمانی، لەڕونكردنەوەیەكدا رایگەیاند، ئەو نیگەرانییەی لەبارەی بەنزینەوە هەیە كە قەرەبالغی لەبەنزینخانەكان دروستكردوە لەجێگەی خۆیدا نییە، ئەوەش لەبەر دوو هۆكار.\nسەبارەت بە هۆكاری یەكەم، ئەندامەكەی ئەنجومەنی پارێزگای سلێمانی نوسیویەتی "تەنیا ئێران سەرچاوەی بەنزینی سلێمانی نییە، هاوردەی بەنزین لە توركیا و وڵاتانی كەنداو بەردەوامەو دەتوانێت بۆشاییەكە پربكاتەوە."\nهەروەها بەبڕوای رێكەوت زەكی هۆكاری دوەمیش ئەوەیە كە "خوانەكردە ھەر حالەتێكی كۆرۆنا لە سلێمانی تۆمار بكرێت باشترین خۆپارێزی ئەوەیە كە ھاولاتیان لەماڵەوە بن و دوركەونەوە لەقەرەباڵغی نەك بەرەو دەرەوە بڕۆن."\nلەو چوارچێوەیەشدا بەڕێوەبەرایەتی نەوت و كانزاكانی سلێمانی هاووڵاتیانی سنوری پارێزگاكەی ئاگاداركردەوە، كە هیچ گرفتێك نییە بۆ هێنانی بەنزین لەدەرەوەی هەرێمی كوردستانەوە و تا دوێنێ (دووشەممە)ش زیاتر لە 200 تەنكەر بەنزین لە مەرزی باشماخەوە داخڵی سنوری هەرێمی كوردستان بوە، جگەلەوەش لە ناوەڕاست و خواروی عیراقیشەوە رۆژانە چەندین تەنكەر داخڵ دەبێت و لە توركیاوە بەهەمانشێوە بەبەردەوامی سوتەمەنی هاوردە دەكرێت بۆیە هیچ قەیرانێكی سوتەمەنی بونی نییە و ناشبێت لەئایندەدا.\nئیتاڵیا ژماره‌یه‌ك پێداویستی ره‌وانه‌ی پۆلیسی هاتوچۆی هه‌ولێر ده‌كات


زایینی: ١٧-٠٧-٢٠١٧ - هەتاوی: ١٣٩٦/٠٤/٢٦ - ١٤:١٠ تاران قه‌باره‌ی فۆنت:\nکوردستان میدیا: کۆمیتەی گشتیی حیزبی دێموکراتی کوردستانی ئێران لە وڵاتی نۆروێژ سێمینارێکی بە بۆنەی ٢٨ەمین ساڵڕۆژی تێرۆری ڤییه‌ن و یەکەمین ساڵڕۆژی شەهیدانی ڕاسان بەڕێوە برد.\nڕۆژی یەکشەممە ڕێکەوتی ٢٥ی پووشپەڕی ١٣٩٦ی هەتاوی، کۆمیتەی گشتیی حیزبی دێموکراتی کوردستانی ئێران لە وڵاتی نۆروێژ بە هاوکاریی کۆمیتە ناوچەی "ڕۆمەریکە" بە بۆنه‌ی ساڵڕۆژی تیرۆری شه‌هید دوکتورقاسملوو، ڕێبەری شەهیدی گەلەکەمان و هاورێیانی، هەروەها یەکەم ساڵڕۆژی شەهیدانی ڕاسان سێمیناریکی تایبەتی لە ناوندی "قازی" لە وڵاتی نۆروێژ بەرێوە برد.\nسەرەتای سێمینارەکە بە سرودی نەتەوایەتی "ئەی ڕەقیب" لە لایەن "شێرکۆ مەریوانی، سمکۆ بێکەس و هەژار ڕۆستەمی"ـیەوه پێشکەش کرا.\nپاشان ئاماده‌بووان بۆ ڕێزگرتن لە شەهیدانی کوردستان خولەکێک به بێدەنگی ڕاوەستان.\nدواتر "ئیبراهیم لاجانی" بەرپرسی کۆمیتەی گشتیی حیزبی دێموکراتی کوردستانی ئێران لە وڵاتی نۆروێژ وێرای بەخێرهاتن کردنی بەشداربوانی سێمینارەکە و بە تایبەت میوانان و نوێنەری لایەنە سیاسییەکانی کوردستان چەند وتەیەکی لە سەر ئەو ڕۆژە و هه‌روه‌ها شەهیدانی ڕاسان پێشکەش بە ئامادەبووان کرد.\nپاشان سروودی "شەهید" لە لایەن هونەرمەند "شێرکۆ مەریوانی" پێشکەش کرا.\nدواتر "قادر ئەلیاسی" هونەرمەندی نەتەوەی کورد باسێکی کورتی لە سەر ڕاسان و شەهیدانی ڕاسان پێشکەش بە ئامادەبووان کرد.\nهەروەها لە سێمینارەدا چەند هۆنراوەی تایبەت بەو بۆنە لە لایەن شاعیری نەتەوەکەمان "ئەنوەر سوڵتانپەنا" پێشکەش کرا.\nدواتر "سمکۆ ئیسماعیل زادە" باسێکی بە پێزی لە سەر کەسایەتی شەهید دوکتور قاسملوو، خاڵە بە هێزەکانی تێزی زانستی ئەو و سەرکەوتنەکانی لە مێژووی خەباتی گەلەکەماندا پێشکەش بە ئامادە بووانی سێمینارەکە کرد.\nدواترهونەرمەند "سامڕەندە ئەلیاسی" هۆنراوەیەکی بۆ گیانی پاکی شەهیدان ئامادە کردبوو کە پێشکەش بە ئامادەبووانی کرد.\nدواتر "عەلی مونەزەمی" باسێکی سەبارەت بەم ڕۆژە و له سه‌ر ڕ‌وانگه، بیر و هزرەکانی شەهید دوکتور قاسملوو بە شێوەیەکی زانستی و ئاکادیمیک پێشکەش بە ئامادە بووان کرد.\nهەروەها پەخشانێکی تایبەت بە شەهیدانی ڕاسان لە لایەن "سمکۆ بێکەس" پێشکەش کرا.\nپاشان "سەید ئیبرایم هاشمی" لەو سێمینارەدا چەند وتەیەکی پێشکەش کرد.


شاعیرێکی کورد بە کۆرۆنا گیانی لە دەستدا\nلەڕاستەوە: عوسمان محەمەد هەورامی، شێركۆ بێكەس، ڕەئوف بێگەرد، حەمید بڵباس\nئێوارەی ئەمڕۆ مامۆستا عوسمان محەمەد هەورامی، مامۆستای شیعری منداڵان لە چەند دەیەی ڕابردوودا دوای توشبوونی بە ڤایرۆسی کۆتۆنا لە تەمەنی 80ساڵیدا لە سلێمانی کۆچ دوایی کرد.\nمامۆستا عوسمان هەورامی، ساڵی 1940 لە شارۆچکەی تەوێڵە لە دایکبووە و لە ساڵی 1947 لە قوتابخانەی تەوێڵە خراوەتە بەر خوێندن و لەگەڵ دەرچوونیا بۆ پۆلی دووەم، ساڵی (1948)، باوکی بە ماڵەوە چووەتە شاری سلێمانی و لەو کاتەوە لە شاری سلێمانی ژیاوە و پاشان براوەتە قوتابخانەی کانی ئاسکانی سەرەتایی و خوێندنی سەرەتایی و ناوەندی و ئامادەیی، بەشی وێژەیی لەشاری سلێمانی تەواو کردووە.\nساڵی 1958 لە قوتابخانەی تەوێڵەی سەرەتایی کوڕان مامۆستای کاتی بووە. چونکە لەبەردەستکورتی نەیتوانیوە بۆ تەواوکردنی خوێندن بچێتە شاری بەغدا.\nساڵی 1959 کە بۆ یەکەمینجار لە کۆلێژی ئاداب لە بەغدا بەشی زمانی کوردی کراوەتەوە، لەوێ وەرگیراوە، بەڵام بەداخەوە لەبەرنەبوونی و هەژاری تەنیا دوو مانگ بەردەوام بووە بەناچاری گەڕاوەتەوە و لە گوندی (چنارنە)ی سەر بە شارەدێی بنگرد کراوە بە مامۆستای کاتی.\nپاشان لەهاوینی 1960 دا خولێکی تایبەتی و بەهێز بۆ دەرچوانی دواناوەندی کراوەتەوە، ئەویش بەشدار بووەو بە پلەی یەکەم تەواویکردووەو خۆبەخشانە چووە بۆ دوورترین گوند لەشاری سلێمانییەوە کە گوندی (شێنێ)ی سەر بە قەڵادزێ یە. بەشانازییەوە دەیان وشەی ڕەوان و ڕەسەن لە خەڵکی ئەو گوندە وەرگرتوون، هەر بۆ نمونە، وشەی (ئاماژە) کە بۆ یەکەمینجار لە نوسینیا بەکاریهێناوە و لە نوسینیا بەکاریهێناوە و بڵاوبوەتەوە.\nمامۆستا عوسمان ماوه‌ی 14 ساڵ به‌رنامه‌ی (خه‌نده) ی پێشكه‌ش كردووه له رادیۆی ده‌نگی گه‌لی كوردستان، كه به‌رنامه‌یه‌كی هه‌فتانه‌ی تایبه‌ت به هونه‌ر و ئه‌ده‌ب و رۆشنبیری منداڵانی كوردستان بوو.\nبۆ ماوه‌ی 47 ساڵ وه‌ك مامۆستایه‌كی دڵسۆز، خزمه‌تی به منداڵان كردووه و ساڵى (2003 - 2006) وەک شارەزا لە خانەى وەرگێڕان کاریکردووە و تا مرد 18کتێبی بۆ بواری پەروەردەی منداڵان چاپکردووە.\nساڵی 2003 لە عێراق ‘لەماوەی 36 كاتژمێردا 15 هەزار پارچە شوێنەوار دزران’\nنانسی عەجرەم لوبنانییەكان دەگریێنێت\nدرامای کرێچییەکان، توانای کوردانی دوو پارچەی کوردستان کۆدەکاتەوە


دەستبەسەر کرانی هاووڵاتییەکی خەڵکی پیرانشار دوای بریندار کردنی\n19:05 - 7 October 2021\nهەنگاو: هێزە ئەمنییەکانی کۆماری ئیسلامی ئێران هاووڵاتییەکی خەڵکی پیرانشاریان دایە بەر دەستڕێژی گولە و دواتر دەستبەسەریان کرد.\nبەگوێرەی ڕاپۆرتی گەیشتوو بە ڕێکخراوی مافی مرۆڤی هەنگاو، ئێوارەی ڕۆژی چوارشەممە ١٤ی ڕەزبەری ٢٧٢١ (٦ی ئۆکتۆبری ٢٠٢١)، هێزەکانی ئیدارەی ئیتلاعاتی پیرانشار هاووڵاتییەکیان بە ناوی هیوا موسازاده دەستبەسەر کردووە.\nبە وتەی سەرچاوەیەکی ئاگادار، هیوا موسازاده لەکاتێکدا خەریکی لێخوڕینی ماتۆر بووە لە ناو گوندی “خەراپه” کە لە نزیک سنوور هەڵکەوتووە لەلایەن هێزەکانی ئیدارەی ئیتلاعات تەقەی لێکراوە و دواتر دەستبەسەر کراوە.\nئەو سەرچاوە وتیشی کە هێزەکانی ئیدارەی ئیتلاعات بە بێ هیچ جۆرە ئاگادار کردنەوەیەک تەقەیان لەو هاووڵاتییە کردەوە و لاقی پێکراوە. جێگای ئاماژەیە کە هیوا موسازاده لەکاتی دەستبەسەر کران سەرباری بریندار بوونی لەلایەن ئەو هێزانەوە دراوەتە بەر لێدان و کوتان.\nهەتا کاتی ئامادە کردنی ئەم هەواڵە هۆ یان هۆکارەکانی دەستبەسەر کرانی هیوا موسازاده و ئەو تۆمەتانەی کە خراونەتە پاڵی و هەروەها شوێنی ڕاگیران و چارەنووسی نادیارە.


ساخلەمیا دهوكێ ئامارا سالا 2019 راگەهاند\nرێڤەبەرێ گشتی یی ساخلەمیا پارێزگەها دهۆكێ دكونگرەیەكێ‌رۆژنامەڤانی دا راگەهاند: ژبەر وێ بارگرانی و لسەر ساخلەمیا دهوكێ هەی گەلەك كێماسی و شاشی ل كەرتێ ساخلەمیێ هاتینە تومار كرن، هەر كەسێ تووشی ڤێ شاشیێ ببیت ل گورەیی یاسایێ هاتیە سزادان ، هندەك حالەتان سزایێن توند بۆ دەرچووینە، هندەك سزایێن دارایی و هندەكا ژی سزایێ زیندان كرنێ بۆ دەرچوویە ئەڤە ژی دادگەهێ ئێكلا كریە.\nد. نزار عصمەت، گوت ژی: كێماسیا نوشدار و پەرەستارا گەلەك د كەرتێ ساخلەمیا دهوكێ دا هەیە، ئەڤە دگەل وێ چەندێ چەندین نوشدارا كارێن خوە بجه هێلایە ب ئەگەرێن جودا جودا، لەورا گەلەك جارا مە داخاز كریە كولیژێن نوشداری و پەرەستاری ل زانكویا زاخو و پشكا پەرەستاری ل زانكویا ئەمریكی بهێتە ڤەكرن دا ئەڤ ڤالاتیە بهێتە پر كرن، هەروەسا نەدادپەروەریا دابەشكرنا نوشدارا ل هەرێما كوردستانێ لسەر ئاستێ پارێزگەهان ئەو قوتابیێن ل زانكویا پزشكی دهوكی دخویین نە خەلكێ پارێزگەها دهوكێنە ئەو قوتابی نامینن لەورا سالانە ساخلەمیا دهوكێ پێدڤی ب زێدەتر 200 نوشدارێ نیشتەجێ نە.\nسەبارەت تمام كرنا نەخوشخانە كارێ وان مایە راوستایی گوت: پلان هەیە هەمی نەخوشخانە بهێنە تەمام كرن، ئەو ژی پێنج نەخوشخانە كار لسەر دهاتە كرن ژوانا ژی سێ بەلێندەرا كارێ خوە بدوماهی ئینایە و دوو ژوانا پێدڤی پارانە دا كارێ نەخوشخانێ تەمام بكەن، داخاز كرنە ژ وەزارەتا ساخلەمیا هەرێمێ و پارێزگەها دهوكێ كو ئەڤ نەخوشخانە بهێنە تەمام كرن بتایبەتی نەخوشخانا هەوارهاتنا مەزن دهوكێ ، هەروەسا نەخوشخانا پەنجەشێرێ ژ گرنگترین نەخوشخانەیانە كارێ وێ تەمام بیت، نەخوشخانا شێلادزێ و بەردەرەش و ئامێدیێ و نەخوشخانا ژن و زارۆكبوونێ پێدڤیە بهێنە تەمام كرن، هندەك ژڤان پرۆژا سالا 2013 بەرێ بنیاتی بۆ هاتیە دانان و 30% كار لسەر هاتیە كرن.\nئامارێن رێڤەبەرێ گشتی یا ساخلەمیا پارێزگەها دهۆكێ بڤی رەنگی خوارێ یە:\nژمارا كەسێن مری:\n(پێنج هزار و 29 ) كەس بووینە\n( 7 ) ئافرەتا دماوێ دوگیانێ دا زارۆكبوونێ دا گیانێ خوە ژدەست داینە.\nژمارا زارۆكیێن ( 759 )ساڤا كێمتر ژ سالەكێ یێن مرینە\n( هزارو49 ) زارۆیێن كێمتر ژ پێنچ سالیی مرینە.\nناڤهاتی ئەوژی دیاركركو ئەگەرێن سەرەكیی یێن مرنێ ل دەزگەهیێن ساخلەمیێ ڤەدگەرن بۆ\nنەخۆشێێن دلی وبوریێن خوێنی دگەهتە( هزارو 173 )\nجەلتا مێشكی( 484 ) كەس بووینە\nپەنچەشێری ژی ( 426 )كەس بووینە نەخۆشین هەوەدان ژی( 364 )كەس بووینە\nنەخۆشین گرێدایی فرنیكا و زارۆیێن نوو ژ دایك بووین( 283 )كەس بووینە\nنەخۆشین گرێدایی كلیە و میزەروا( 203 )كەس بووینە\n( 112 ) روودانیێن هاتن وچوونێ.\nئامارێن خزمەتێن بۆ ئاوارەیان ل دەزگەهیێن ساخلەمیێ ل دەرڤەی كەمپان:\n( 287,287 ) ئاوارە سەرەدانا دەزگەهیێن ساخلەمیی كریە 15,055 هاتینە نڤاندن ل نەخۆشخانە وسەنتەرێن تایبەتمەند.\n7,188 زارۆك ژدایكبووینە.\n2,817 نشتەگەری هاتینە كرن بۆ ئاوارە .\nدوو حالەتیێن نەخۆشیا سوركا هەبووینە و ئێك حالەتێ نەخۆشیا سوركا ئەلمانیی.\n(هزارو 633 )جه هاتینە سزادان ودادگەه كرن وهوشداری پێ هاتیە دان.\n( 220,434 )كغم یێن كەرەستێن هشك هاتینە ژناڤبرن\n(ئێك ملیون 177,118 ) لیترێن كەرەستێن شلەمەنی هاتینە ژناڤبرن\n( سێ ملیون و 474.077 )كەسان سەرەدانا دەزگەهیێن ساخلەمیێ كرینە\n(175,640) نەخۆش یێن هاتینە نڤاندن ل نەخۆشخانە و سەنتەرێن تایبەتمەند.\n(52,347) نشتەگەریێن هاتینە ئەنجامدان ل نەخۆشخانە و سەنتەرێن تایبەتمەند.\n( 19,722 )روونشتێن شووشتنا كولچیسكا هاتینە ئەنجامدان.\n( 61 ) نشتەگەریێن چاندنا كولچسكا هاتینە ئەنجامدان.\n( هزارو 292 )حالەتیێن نوو یێن پەنچەشێری هاتینە تۆماركرن\n( 2,221 )قەستەریێن دلێ هاتینە ئەنجامدان\n(245) نشتەگەریێن دلی هاتنە كرن\n(20,514 )میفراس هاتینە كرن\n( 12,491 )رەنین مەگناتیسی هاتینە ئەنجامدان\n( 38965 )زارۆك ژ دایك بووینە\nژماره‌ی تووشبووان به ڤایرۆسی كۆرۆنا له ئیمارات گه‌یشته 11 كه‌س \nچارەسـەری ڤایرۆسی كۆرۆنا دۆزرایەوە،كەوتە نۆرینگەكان \nزانایانی چین، ئه‌مڕۆ به‌ته‌واوی بێئومێد بوون


حكومه‌ت دووباره مافی خاوه‌نداریه‌تی موڵكی بۆ خاوه‌نه‌كانیان دەگ\nحكومه‌ت دووباره مافی خاوه‌نداریه‌تی موڵكی بۆ خاوه‌نه‌كانیان دەگێڕێته‌وه\nلەلایەن بەختیار قادر 9/1/2017\nهه‌نگاوه‌كان له قه‌زای چۆمانه‌وه ده‌ست پێده‌كات\nله ساڵی 1970 حكومه‌تی ئه‌و کاتەی عێراق به بڕیاری ژماره 90، مافی خاوه‌نداریه‌تی زه‌وی و زاری له دانیشتووانی ناوچه سنووریه‌كانی نێوان باشوور و رۆژهه‌ڵاتی كوردستان سه‌ندووەته‌وه، بەڵام هه‌رچه‌نده په‌رله‌مانی كوردستان ئه‌و یاسایه‌ی هه‌موار کردووەتەوە بەڵام تاوەکو ئێستا كاری پێنه‌كراوه.\nئێستا حكومه‌ت ده‌یه‌وێت دووباره مافی خاوه‌ندارییه‌تی موڵكی بۆ خاوه‌نه‌كانیان بگێڕێته‌وه و هه‌نگاوه‌كانیشی له قه‌زای چۆمانه‌وه ده‌ست پێده‌كات.\nجه‌ردیس ره‌سوڵ، هاونیشتمانی دەڵێت "زه‌ویه‌كه‌م له باب و باپیرانه‌وه بۆ ماوه‌ته‌وه، به‌ڵام ناتوانم تاپۆی بكه‌م و ئه‌وه‌ش گه‌وره‌ترین گرفتی ئێمه‌یه كه زه‌وی خۆمانه‌و مافی خاوه‌نداریه‌تیمان لێ سه‌نراوه‌ته‌وه".\nقه‌زای چۆمان، به بڕیاری ژماره 90ی ساڵی 1970 حكومه‌تی ئه‌و کاتەی عێراق مافی خاوه‌نداریه‌تی زه‌وی و زاری له دانیشتووانی سەندۆتەوە، هه‌رچه‌نده په‌رله‌مانی كوردستان ئه‌و یاسایه‌ی هه‌مواركردۆته‌وه، به‌ڵام تاوەكو ئێستا كاری پێنه‌كراوه.\nبه‌دره‌دین كه‌ریم، ئه‌ندامی داواكاری گشتی بە تۆڕی میدیایی رووداوی راگەیاند "په‌رله‌مانی خۆمان دوو یاسای ده‌ركرد به ژماره 32ی ساڵی 2007 وه ژماره 1ی 2008، كه خاوەنداریەتی و موڵكایه‌تی زه‌وی كشتوكاڵی دیاریده‌كرد، به‌ڵام به‌داخه‌وه تاوەکو ئێستا لیژنه‌ی ئه‌و دوو یاسایه كه وه‌زاره‌تی كشتوكاڵ ئیشوكاری له‌سه‌ر بكات تاوەکو ئێستا ده‌ستبه‌كارنه‌بوونه".\nبۆ گێڕانه‌وه‌ی مافی خاوه‌ندارییه‌تی نه‌خشه‌ی بنه‌ڕه‌تی و كه‌رتی پێویستن، ئه‌مه‌ش تێچووی ده‌وێت و حكومه‌ت ده‌یه‌وێت هه‌نگاوه كردارییه‌كانی لێره‌وه ده‌ست پێبكات.\nئه‌حمه‌د قادر، قائیمقامی چۆمان بە تۆڕی میدیایی رووداوی راگەیاند "هه‌نگاوه‌كانی كرداری كه‌وتوونه‌ته بواری جێبه‌جێكردنه‌وه، بودجه‌ی بۆ ته‌رخانكراوه و ده‌ستده‌كرێت به گێڕانه‌وه‌ی مافی خاوه‌نداریه‌تی زه‌وی و زاره‌كان كه وه‌زاره‌تی شاره‌وانی و گه‌شتوگوزار لیژنه‌ی دیاریكردووه".\nزه‌وی كشتوكاڵی و ناوچه گه‌شتیارییه‌كانی سنووره‌كانیش، تاوەکو ئێستا له‌ڕووی یاساییه‌وه هیچ كه‌س خاوه‌نیان نییه.\n1425 ژمارەی بینین


07/05/2021 689 جار خوێندراوه‌ته‌وه\nبه‌رنامه‌ى(میوانى تۆین) له شارپرێسه‌وه به‌رده‌وامه‌و له‌به‌رنامه‌ى ئه‌مجاره‌دا خێزانێكى هه‌ژارى به‌سه‌ركرده‌وه كه پێكهاتون له 9 ئه‌ندام كرێچین و سه‌رپه‌رشتیارى خێزانه‌كه به‌هۆى نه‌خۆشیه‌وه ناتوانێت بژێوى ژیانیان دابین بكات، په‌رله‌مانتار یوسرا ره‌جه‌ب ئه‌ندامى په‌رله‌مانى عێراق میوانى به‌رنامه‌كه‌بوو به‌ڵێنى هه‌موو جۆره هاوكاریه‌كى دا به‌و خێزانه هه‌ژاره.\nیوسرا ره‌جه‌ب ئه‌ندامى په‌رله‌مانى عێراق ڕایگه‌یاند، خۆى له‌به‌رئه‌وه‌ى كچى پیاوێكى هه‌ژاره ئه‌م دیمه‌نانه بۆى نامۆ نیه‌و له‌مه‌ودوا هاوكارى ته‌واوى ئه‌م خانه‌واده‌یه ده‌كات و ده‌ڵێت: ئه‌و موچه‌یه‌ى دانراوه بۆ ئه‌ندام په‌رله‌مان پێى زۆره‌و مانگانه به‌شێكى زۆر له‌و موچه‌ى وه‌ریده‌گرێت دابه‌شى سه‌ر هه‌ژارانى ده‌كات و ده‌ڵێت چى پێ بكرێت له داهاتوو بۆیان ده‌كات.\nئه‌و په‌رله‌مانتاره ئه‌وه‌شى خسته‌ڕوو، له‌به‌رئه‌وه‌ى فۆرمى خۆراكیان قه‌زاى خانه‌قینه و خۆشى له‌لیژنه‌ى كاروبارى كۆمه‌ڵایه‌تى ئه‌ندامه ده‌توانێت له‌رێگه‌ى وه‌زاره‌تى كاروبارى كۆمه‌ڵایه‌تیه‌وه بینخه‌نه ژێر تۆرى پاراستنى چاودێرى كۆمه‌لایه‌تى و مانگانه بڕێك موچه وه‌ربگرن.\nخانه‌واده‌كه‌ى گه‌رمیان له 9 ئه‌ندام پێك هاتون و سه‌رپه‌رشتیارى خێزانه‌كه ده‌ڵێت، چه‌ند كچێكى خوێندكارن و له‌كاتى ده‌ستپێكردنى خوێندن مامۆستاكان پێداویستیه‌كانى خوێندنیان بۆ دابین ده‌كه‌ن.\nیوسرا ره‌جه‌ب به‌ڵێنیدا، جگه‌له‌وه‌ى كارده‌كات حكومه‌تى عێراق موچه‌ى مانگانه‌یان بۆ دابین بكات خودى خۆشى هاوكاریان ده‌كات.